ئەندامێکی لیژنەی دارایی ڕێککەوتنێکی ’’ژێر بە ژێر’’ بۆ ڕێکنەکەوتنی هەرێم و بەغدا ئاشکرا دەک\nئیدارەی گەرمیان لەبارەى پشووی سبەینێ بڕیاری دا\nحەج و عومرەی هەرێم: باوەڕ بە بوونی حەجی بازرگانی مەکەن\nنەتەوە یەکگرتووەکان داوایەک ئاڕاستەی سەرجەم لایەنەکانی هەرێم دەکات\nپارێزگای هەڵەبجە سبەینێی کرد بە پشوو\nتەندروستیی جیهانی: ڕەنگە ئاوڵەی مەیمون لە ئاهەنگی بەکۆمەڵی هاوڕەگەزخوازاندا بڵاوبووبێتەوە\nداعش شەش جوتیاری لە گوندێکی کەرکوک کوشت\nبانکی نێودەوڵەتی: لە 90%ی خوێندکارانی عێراق ناتوانن لەوە تێبگەن کە دەیخوێننەوە\nژینگەی هەرێم هۆکارەکانی زیادبوونی خۆڵبارین ئاشکرا دەکات\nئەنجامی تاقیکردنەوەکانی پۆلی نۆیەمی بنەڕەتی ڕاگەیەنرا\nگەشتەکانى فڕۆکەخانەى هەولێر بۆ دووەم جار ڕاگیران\nکۆبوونەوەى سەرۆکایەتی پەرلەمان و فراکسیۆنەکان دواخرا\nچوار کەس لە سلێمانی دەستگیرکران کە کەسێکیان دابووە بەر چەقۆ\nهەرێم لەسەر دیپۆرتکردنەوەى پەنابەرانى کورد لە بەریتانیا دەجوڵێت\nئاماری نوێی کۆرۆنا لە عێراق و هەرێم هات: دوو کەس مردوون\nپلاندانانى عێراق وادەیەک بۆ ئەنجامدانى سەرژمێرى دیاریدەکات\nئەندامێکی لیژنەی دارایی ڕێککەوتنێکی ’’ژێر بە ژێر’’ بۆ ڕێکنەکەوتنی هەرێم و بەغدا ئاشکرا دەکات\n2021.02.06 - 12:09\nئەندامێکی لیژنەی دارایی پەرلەمانی عێراق هۆکاری ڕێکنەکەوتنی هەرێم و بەغدا بۆ بوونی "ڕێکەوتنێکی ژێر بەژێر" دەگەڕێنێتەوە لەنێوان "گروپێک لە هەرێم و گروپێک لە بەغدا."\nهۆشیار عەبدوڵا لە بڵاوکراوەیەکدا لە پەیجی فەیسبوکی خۆی کە "ناس کورد" بەدواداچوونی بۆ کردووە (6ی شوباتی 2021) ڕایگەیاندووە، "هۆکاری سەرەکی نەگەیشتن بە ڕێکەوتن لەنێوان هەرێم و حکومەتی فیدراڵ ئەوەیە ڕێکەوتنێکی ژێر بەژێر هەیە لە نێوان گروپێک لە هەرێم و گروپێک لە بەغدا."\nباسی لەوەشکردووە، "هەردولایان ڕێکەوتنیان هەیە لەسەر ئەوەی نەهڵێن بگەنە ڕێککەوتن، لە ڕاگەیاندن هێرش دەکەنە سەر یەکتری، لەژێریشەوە هاوڕان دۆخەکە وەک خۆی بهێڵنەوە، هەر کات دەرفەتێک هەبێ بۆ ڕێککەوتن تێکی ئەدەن."\nبەڵام ئەو پەرلەمانتارە هیچ زانیارییەکی لەبارەى ئەو گروپە و جۆری ڕێککەوتنەکە ئاشکرا نەکردووە، ناس کورد هەوڵی دا بۆ زانیاریی زیاتر لێدوان لە هۆشیار عەبدوڵا وەربگرێت، بەڵام پەیوەندییەکەی بەردەست نەبوو.\nتا ئێستا دیار نییە هەرێم و لیژنەى دارایی پەرلەمانى عێراق دەگەنە رێککەوتن یاخود نا، پێش ئەوەى پڕۆژەى بودجە بخرێتە دەنگدانەوە، کە چاوەڕوادەکرێت لەم هەفتەیەدا دەنگی لەسەر بدرێت.\nئەندامێکی لیژنەی دارایی: نییەتی هەرێمی کوردستان بەرامبەر بەغدا گۆڕاوە\n2021.02.08 - 10:43\nئەندامێکی لیژنەی گفتوگۆی هەرێم و بەغدا: ئەمە دوا دەرفەتە\n2021.02.06 - 21:40\nلەسەر دەستگیرکردنی ئەندامێکی ئەنجومەنی پارێزگای سلێمانی ڕونکردنەوە دەدرێت\n2021.02.04 - 17:16\nلیژنەی دارایی دووەم ڕاگەیەنراوی لەبارەى قسەى ئەندامێکی لیژنەکە بڵاوکردەوە\n2021.02.03 - 12:20\n2022.05.23 - 08:50\nلە هەرێمی کوردستان زەنگی مەترسی لێدرا\n2022.05.23 - 10:52\nوادەی کۆتاییهاتنی خۆڵبارین لە هەرێم ڕاگەیەنرا\n2022.05.23 - 09:42\nبەهۆی خۆڵبارینەوە لە هەرێم بڕیارێک دەرکرا\n2022.05.23 - 10:33\nحکومەتی هەرێم: بڕیارێکمان لە بەرژەوەندی مامۆستا و قوتابیان دەرکرد


لەسەر دیاریکردنی سەرۆک کێشە دەکەوێتە نێو فراکسیۆنی گۆڕانەوە – SNN\nHome›کوردستان›لەسەر دیاریکردنی سەرۆک کێشە دەکەوێتە نێو فراکسیۆنی گۆڕانەوە\nدابان محەمەد لە روونکردنەوەیەکیدا باس لە هەڵبژاردنی سەرۆکی فراکسیۆنی گۆڕان دەکات و دەشڵێت: سەرۆکی فراکسیۆنی گۆڕان تا ئەو جێگەیە بایەخی هەیە کە نوێنەرایەتی خەڵک بکات، لەوە بترازێت و ببێتە حزبێکی دەست و دەم بەستراو بۆ رازیکردنی دڵی پارتی، هیچ نرخێکی نییە، لە لێدوانێکیشیدا بۆ SNN دەڵێت: “هەڵوێستی داهاتوومان کرداری دەبێت”.\nلە روونکردنەوەیەکیدا کە لە هەژماری فەرمی خۆی بڵاویکردووەتەوە دابان محەمەد، پەرلەمانتاری بزوتنەوەی گۆڕان دەڵێت: لە لایەن ڕێكخەری گشتی بزوتنەوەی گۆڕانەوە دەستوەردانی زەق و ئاشكرا كرا لە هەڵبژادنی سەرۆكی فراكسیۆن، بە پێدانی ئیمتیازات و ویستیان هاوڕێكانمان دەنگمان پێنەدەن بەڵام سەركەوتوو نەبوون.\nناوبراو دەڵێت: كاتێك رێكخەری گشتی گۆڕان زانی زۆرینەی فراكسیۆن پشتگیری من دەكەن هەڵبژاردنی سەرۆكی فراكسیۆنی ڕاگرتووە و دەستی بەسەر ژووری هەڵبژاردنی گۆڕاندا گرت، ئەوە سەرەڕای ئەوەی پێش وادەی هەڵبژاردنەكە دەستێوەردانی ئاشكرا و زەق كرا، تۆمەت بەخشرایەوە دژی بەشێك لە فراكسیۆن و بەكارهێنانی ڕێگای ناشەرعی و هەڕەشە و تەنانەت ئیمتیاز و بەخشین، بەرامبەر ئەو هاوڕێیانەم كە پێیان وابوو پشتیوانیم دەكەن.\nئەوەشی خستەڕوو، ڕەتكردنەوەی دەرئەنجامەكان نەك لەبەر ئەوەی كە سەرۆكایەتی فراكسێۆنمان زۆر لا مەبەست بێت، بەڵكو، لەبەر ئەوەی كە بۆچی رێكخەری گشتیی جیاوازی لە نێوان دوو پەرلەمانتاری حزبەكەیدا دەكات، بۆ منیش و هاورێكانیشم لە فراكسیۆن ئەم مامەڵەیە ئێجگار نەشیاوە نیگەرانین، دەمەوێ بۆ دەنگدەرانم و گۆڕانخوازان جەخت لەوە بكەمەوە سەرۆكی فراكسیۆنی گۆڕان لە پەرلەمانی كوردستان، گرنگی و بایەخی تا ئەو جێگەیە هەیە، بتوانێت نوێنەرایەتی ڕاستەقینەی خەڵك بكات، لەوە بترازێ و بێتە سەر ئەوەی ببێتە پێگەیەكی حزبی دەست و دەم بەستراو، بۆ ڕازیكردنی دڵی پارتی بێت، هیچ نرخێكی نیە و ناشبێت.\nلەبارەی ئەو روونکردنەوەیەوە SNN پەیوەندی بە دابان محەمەد کرد و لە وەڵامدا وتی: “هەڵوێستی داهاتوومان سەلماندنی قسەکانمانە بە کردار”.\nئەمە لەکاتێکدایە ئەمڕۆ بە ئامادەبوونی ژووری هەڵبژاردنی بزوتنەوەی گۆڕان پرۆسەی دەنگدان بەڕێوەچوو، تێیدا ئەنجامی هەڵبژاردنەكە (گوڵستان سەعید) بە سەرۆك، (ئاشنا عبدوڵا) بە جێگر، (جەلال محەمەد) وەک بڕیاردەر فراکسیۆن هەڵبژێردران.\nهەر لەڕاگەیاندراوەکەدا هاتووە هەڵبژاردنەكە، هەردوو کاندیدی سەرۆکایەتی گوڵستان سەعید و دابان محەمەد بە (6) دەنگ یەکسان بوون.\nبەپێی دەستووری رێکخراوەیی بزوتنەوەی گۆڕان، ئەگەر لە هەڵبژاردنێكدا دوو كاندید هەبوو یەكێكیان (ژن) و ئەوی تریان (پیاو)، دەنگەكانیان یەكسان بوو، ئەوا ئەولەویەت بۆ ژنەكە دەبێت، بۆیە ژووری هەڵبژاردن و دواتریش ژووری یاسایی بزوتنەوەی گۆڕان ئەنجامی هەڵبژاردنەكەی پەسەند كرد و (گوڵستان سەعید) بووە سەرۆكی فراكسیۆنی گۆڕان.


هاووڵاتیانی ناڕازیی عێراق ئامادەكاری بۆ خۆپێشاندانی ملیۆنی سبەی دەكەن\nوەزیری پەروەردە بەڵێنێک بە مامۆستایانی وانەبێژ دەدات\nحكومەتی ھەرێمی کوردستان دروستكردنی یازدە بەنداو تەواو دەكات\nله خورماتوو حه‌شدى شه‌عبی گه‌نجێكى كورد بەتوندی ئەشکەنجە ده‌ده‌ن\nشادان قادر 19/08/2019 - 00:35 بڵاوکراوەتەوە لە ئابووری/كوردستان\nئێستا وه‌رزی پێگه‌یشتنی هه‌نجیره و باخه‌وانه‌كانی سنووری پشدەر كه دانیشتووانه‌كه‌ی زیاتر به كشتوكاڵ و باخدارییه‌وه خه‌ریكن و هه‌نجیر پانتاییه‌كی فراوانی باخه‌كانی داگیر كردووه، بەتایبەتی لە سنووری شارەدێی هەڵشۆ سه‌رقاڵی لێكردنه‌وه‌ی به‌رهه‌می ئه‌مساڵن، تا بۆ ساخكردنه‌وه ڕەوانه‌ی بازاره‌كانی هه‌رێمی كوردستانیان بكه‌ن.\nهه‌نجیری باخه‌كانی هەڵشۆ به قه‌باره‌ی گه‌وره و به تامی ناسراوه و كه‌شوهه‌وای له‌بار و ئاوی سازگار، وایكردووه زیاتر له به‌ساڵاچووه‌كان گه‌نجه‌كان بیر له به‌رهه‌مهێنانی هه‌نجیر بكه‌نه‌وه.\nسەبری حەسەن، دانیشتوویه‌كی گوندی مه‌رگه‌یه بۆ (باسنیوز) گوتی: "هه‌نجیری هەڵشۆ گه‌وره و به‌تام و چێژه ره‌نگه‌كه‌شی زه‌رده، هه‌ر ئه‌وه‌ش وایكردووه ناوبانگی زۆری هه‌بێت و كه‌شی ناوچەکەش له‌باره بۆ پێگه‌یشتنی ئه‌و جۆره هه‌نجیره و ساڵانه نزیكه‌ی 20 هه‌زار نه‌مامی هه‌نجیر له باخه‌كانماندا ده‌چێنین و لێره كاری هه‌ره‌وه‌زی هه‌ر ماوه و ژنان و كچانیش شانبه‌شانی پیاوان له‌ناو باخه هه‌نجیره‌كانیاندا كار ده‌كه‌ین".\nگوتیشی: "له‌گه‌ڵ ئیش و كاری ماڵه‌وه‌دا، ئێمە بۆ هاوكاریی پیاوه‌كان دێین بۆ ئێره هه‌نجیره‌كانیان له‌گه‌ڵ لێ ده‌كه‌ینه‌وه و ده‌یانكه‌ینه ناو سندووقەوە، ئێوارانیش كه ته‌واو بووین ده‌رمانیان به‌سه‌ردا ده‌ڕشێنین تا ئێواره‌ی رۆژی دواتر، بۆ پارێزگاریكردنی هه‌نجیره‌كان له مێشووله زیانبه‌خشه‌كان".\nبەپێی گوتەی کشتوکاڵکارانی سنوورەکە ئەمساڵ خواست لەسەر بەرهەمی هەنجیری دەڤەری پشدەر زیادی کردووە، ڕووبەرێکی زۆری زەویی ناوچەکە دره‌ختی هه‌نجیری تێدا چێندراوە و ساڵ بە ساڵ رێژەی بەرهەمهێنانی ئەو میوە زیادتر دەبێت لە ناوچەکە.\nپەرلەمانتارێک: پەرلەمانی کوردستان پشتگیری لە بەهەمیشەییکردنی فەرمانبەرانی گرێبەست دەکات


بارزانی سەرجەم مەراسیمەكانی مانگی ئاداری قەدەغە كرد - تۆڕی میدیایی خەڵک\nبارەگای مەسعود بارزانی سەرۆكی پارتی دیموكراتی كوردستان لە ڕاگەیەنراوێكدا ئاماژە بۆ ئەوە دەكات، لەگەڵ نزیكبوونەوەی یادەكانی مانگی ئادار، ئاگاداری هاووڵاتیانی خۆشەویست و هەموو چین و توێژەكان دەكەین كە بەهۆی پەتای كۆرۆنا و پابەندبوون بە ڕێنماییە تەندروستییەكان و لەپێناو پاراستنی سەلامەتیی خەڵكی خۆشەویستی كوردستان، ئەمساڵ مەراسیمی یادكردنەوە و سەردانی هاووڵاتیان بۆ مەزاری نەمران بەڕێوەناچێت.\nئاشكراشیكرد، وێڕای سوپاس و پێزانینمان بۆ هاووڵاتیانی خۆشەویستی كوردستان، هیوای سەلامەتی و تەندروستی بۆ گشت لایەك دەخوازین.\nئەمەش لەكاتێكدایە، بەپێی ئامارەكانی وەزارەتی تەندروستی حكومەتی هەرێمی كوردستان ڕێژەی تووشبووانی كۆرۆنا لە هەرێم ڕووی لە هەڵكشانە و لای خۆشیانەوە لیژنەی باڵای ڕووبەڕووبوونەوەی كۆرۆنا لە ڕاگەیەنراوێكدا ئاشكرایكرد، سەرجەم یاد و بۆنە نەتەوەییەكانی مانگی ئادار هیچ مەراسیمێكیان بۆ ساز ناكرێت.\nخەڵك- مووچە زۆر بە هێواشی دابەش دەكرێت و بەپێی زانیارییەكانیش لە سنووری سلێمانی كێشەی دابەشكردنی مووچە بەردەوامە. (زیاتر…)\nخەڵك- سەرۆكی پارتی دیموكراتی كوردستان پەیامێك بەبۆنەی تێپەڕبوونی 38 ساڵ بەسەر یادی ئەنفالی بارزانییەكان بڵاودەكاتەوە و ڕایدەگەیەنێت، ئەمە دەبێ…\nخەڵك- بەبۆنەی ڕۆژی جیهانی ئازادی ڕۆژنامەنووسی، ڕێكخراوی پەیامنێران بۆ ماف و گەشەپێدان، ڕاگەیاندراوێك بڵاودەكاتەوە و تێیدا ئاماژە بە بەرتەسكبوونەوەی…\nبارزانی دەنگۆیەك ڕەتدەكاتەوە\n11 کانونی دووهەم 2022 3.43 pm\nخەڵك- سەرۆكی پارتی دیموكراتی كوردستان ڕایدەگەیەنێت، كە ئەوەی لە ڕاگەیاندن و تۆڕە كۆمەلایەتییەكان بڵاوكراوەتەوە…


بەهەشت | فەزڵی ڕۆژووی ڕۆژی عاشورا\nمیوانی سەرهێڵ: ٧٣\nمیوانی ئەمڕۆ: ٣٣٤٢\nمیوانی هەفتە: ٣٣٤٢\nكۆی گشتی سەردان لە بەرواری ٢٠١٠/١٥/٥: ١٥٣٩٦٤٧٦\nفەزڵی ڕۆژووی ڕۆژی عاشورا\nئەگەر چاوێك بخشێنینەوە بەمەراسیمە ئاینێكاندا بۆمان ڕوون دەبێتەوە كەهەریەكێك لەو مەراسیمانە وێستگەیەكى پاك كەرەوەی دەروونە لەژەنگى تاوان و بەهێزكردنى ناخى باوەڕدارە بەئاوى پەرستش وخواپەرستى\nوەكو پێغەمبەرى خوا (صلى اللە علیەوسلم)فەرموویەتى: (باشترین ڕۆژوو لەدواى مانگى ڕمەزان مانگى موحەڕەمە) 1\nهەر لەم ڕۆژەدابوو ڕەمزى ستەم(فیرعەون) ڕووخاوو رەمزى دادپەروەرى (موسى) سەركەوت وەكو ابن عباس (ڕەزاى خواى لى بێت) فەرموویەتى:كاتێك پێغەمبەرى خوا (صلى اللە علیە وسلم) كۆچى كرد بۆمەدینە بینى جوولەكەكان بەڕۆژوون لەڕۆژى (عاشورا) دا، پێغەمبەریش (صلى اللە علیە وسلم) پرسیارى كرد هۆى چیە ئەمانە بەڕۆژوون لەم ڕۆژەدا ئەوانیش ووتیان ئەم ڕۆژە ڕۆژێكى مەزنە چونكە پەروەردگار پێغەمبەر (موساى) تێدا ڕزگار كرد لەچنگى فیرعەون،بۆیە موساش بڕیارى دا كەلەم ڕۆژەدا بەڕۆژووبێت وەكو سوپاسێك بەرامبەر بەپەروەردگار،پێغەمبەریش (صلى اللە علیە وسلم) فەرمووى: (ئێمە نزیكترین لە موسى تاوەكو ئێوە)بۆیە بەرۆژووبوو وەفەرمانى كرد كە خەڵكیش بەڕۆژووبن2\nرەنگە پێغەمبەریش (صلى اللە علیە وسلم) بۆ پشت ڕاست كردنەوەى ئەم هەواڵە (پەروەردگار وەحى بۆ ناردبێت یان بە تواتر لەخەڵكەوە وەرى گرتبێت) 3\n*لە (أبو قتادە)ەوە، (ڕەزاى خواى لێبێت) پرسیار كرا لە پێغەمبەر (صلى اللە علیە وسلم) دەربارەى پاداشتى ڕۆژوو لەم ڕۆژەدا (عاشورا) ئەویش فەرمووى: دەبێتە هۆى لێخۆشبوونى یەك ساڵى پێشوو لەتاوان)\nلەریوایەتێكى تردا هاتووه(داوام وایە ڕۆژووى ڕۆژى عاشورا ببێتە هۆكارى سڕینەوەى یەك ساڵى تاوانى ڕابردوو)4\nئیمامى بەیهەقیش فەرموویەتى: (ئەگەر هەركەسێك لەساڵى ڕابردوودا تاوانى هەبێت ئەوا ڕۆژووى ئەم ڕۆژە دەبێتە مایەى لێخۆشبوونى وەئەگەر تاوانیشى كەم بوو ئەوا پلەى بەرز دەبێتەوە لاى پەروەردگار) 5\nبەڵكو تەنانەت پاداشتەكەى هاوشێوەى ڕۆژووى ساڵێكە (ذاك صوم سنة ) 6\n*(ابن عباس)(ڕەزاى خواى لێبێت)فەرموویەتى: (نەم بینیوە پاداشتى ڕۆژووى هیچ ڕۆژیك گەورەتربێت بێت لاى پێغەمبەر (صلى اللە علیە وسلم) لەڕۆژووى ڕۆژى عاشورا، لەمانگەكانیشدا هیچ مانگێك گەورەتر نەبووە لە لاى لە ڕۆژووى مانگى ڕەمەزان)7\n* پیاو چاكانی پێشین(السلف الصالح) زۆر بایەخیان بەڕۆژووى ئەم ڕۆژە داوە تەنانەت هەندێكیان لەكاتى سەفەردا بەڕۆژووبوون بۆئەوەى ئەو پاداشتەیان لە دەست نەڕوات،وەكو(ابن رجب) بۆمان دەگێڕێتەوە لە (ابن عباس وابواسحاق السبیعى والزهرى) فەرموویەتى:(لە حاڵەتى سەفەردا لەمانگى ڕەمەزان دا دەتوانیت بەڕۆژوونەبیت چونكە ڕۆژەكانى تر كات بەدەستەوەیە بۆ ڕۆژوو بەڵام لەڕۆژى عاشورادا ڕۆژ نیە جێگەى بگرێتەوە بۆیە باشتر وایە لەسەفەریشدا بووى بەڕۆژووبیت لەم ڕۆژەدا) وەئیمامى ئەحمەدیش بەهەمان شێوە ئاماژەى پێداوە كەدەتوانى لەسەفەردا بەڕۆژووبیت لەم ڕۆژەدا 8\nپێغەمبەرى خوا (صلى اللە علیە وسلم) فەرموویەتى: (ئەگەر ساڵى داهاتوو هاتەوە -ان شاء اللە - ڕۆژى نۆیەمیش بەڕۆژوودەبین) ئەوە بوو ساڵى داهاتوو پێغەمبەر (صلى اللە علیە وسلم) كۆچى دوایى كرد،9 كەواتە پێغەمبەر (صلى اللە عليە وسلم) جەختى كردۆتەوە لەسەر ئەوەى ڕۆژى نۆیەمیش بەڕۆژووبین،وەكو (ابن عباس) (ڕەزاى خواى لێ بێت) بۆمان دەگێڕێتەوەوفەرموویەتى: (پێغەمبەر (صلى اللە علیە وسلم) فەرمانى كردووە بەڕۆژووبوون لەڕۆژى عاشورادا)10\n(3) فتح الباري: 4/291.\n(4) رواه مسلم، ح: 1162.\n(5)فضائل الأوقات، للبيهقي: 439.\n(6) رواه ابن حبان: 8/394، ح/3631 قال شعيب الأرناؤوط: إسناده على شرط مسلم.\n(7) رواه البخاري، ح/2006، ولا يعني هذا تفضيله على يوم عرفة، فإنه يكفر سنتين، ويتميز بمزيد فضل لما يقع فيه من العبادات والمغفرة والعتق، ثم إنه محفوف بالأشهر الحرم قبله وبعده، وصومه من خصائص شرعنا، بخلاف عاشوراء، فضوعف ببركات المصطفى صلى الله عليه وسلم (انظر: بدائع الفوائد: 4/211، والفتح: 4/292، ومواهب الجليل 2/403).\n(8) لطائف المعارف، لابن رجب: 110، وأخرج أثر الزهري البيهقي في الشعب: 3/\n(9)رواه مسلم ح/1134\n(10)أخرجه عبدالرزاق (7839)والبيهقى (4/782)من طريق ابن جريج عن عطاء وهذا اسناد صحيح


ڕوونوێنی له په‌یکه‌ره‌ی دایک به‌رهه‌می هادی زیائەدینی - Mehr News Agency\n13 tîrmehê 2016 - 22:35\nNews Code 4294\nڕوونوێنی له په‌یکه‌ره‌ی دایک به‌رهه‌می هادی زیائەدینی\nله میانی ڕێوڕه‌سمێکی فه‌ڕمی و به به‌شداری به‌رپرسانی شاری دیوانده‌ره په‌یکه‌ره‌ی دایک به‌رهه‌می هادی زیائەدینی ڕوونوێنی کرا.\nبه ڕاپۆرتی ئاژانسی مێهر، له میانی ڕێوڕه‌سمێکی فه‌ڕمی و به به‌شداری به‌رپرسانی شاری دیوانده‌ره دانانی په‌یکه‌ره‌ی دایک به‌رهه‌می هونه‌رمه‌ند و مامۆستای کورد هادی زیائۆدینی له گۆڕه‌پانێکی شاری دیوانده‌ره ڕوونوێنی کرا.\nبه پێی ئه‌م ڕاپۆرته ئه‌م ڕێوڕه‌سمه که له گۆڕه‌پانی سه‌ره‌تایی چوونه ژووره‌وه بۆ شاری دیوانده‌ره‌ی سه‌ر به پارێزگای کوردستان ئه‌نجام بوو، یه‌کێک له په‌یکه‌ره نایابه‌کانی هونه‌رمه‌ند هادی زیائه‌دینی له ژێر ناوی دایک له‌م گۆڕه‌ۆانه‌دا دانرا و ڕوونوێنی لێکرا.\nئه‌م په‌یکه‌ره به هه‌مان ستایلی ڕیالیستی داڕژاوه و ژنێکی خنچیلانه‌ی کورده که کۆرپه‌یه‌ک به کۆڵیه‌وه‌یه‌وه وه‌ستاوه. په‌یکه‌ره‌که ۴ مه‌تر و ۶۰ سانتیم به‌رزییه‌که‌یه‌تی. هادی زیائه‌دینی له‌مباره‌وه وتی هانم داوه تاکوو ئه‌م په‌یکه‌ره‌یه سیمای ژنانی دیوانده‌ره‌یی به‌خۆوه بگرێت تاکوو ژنان و دایکانی دیوانده‌ره کاتێک ئه‌م په‌یکه‌ره ده‌بینن هه‌ست به جوانییه‌کانی خۆیان بکه‌ن.\nشایانی باسه که هادی زیائەدینی له ساڵی ۱۳۳۵ی هه‌تاوی له سنه له دایک بووه. له شه‌قامی جۆرئاوا و له بنه‌ماڵه‌یه‌کی سۆفی و شاعیر دۆست گه‌وره بووه. به‌ر له‌وه‌ی بچێته خوێندنگه کاری نیگارکێشی کردووه و داوجار له هه‌مان به‌شی سه‌ره‌تایی ده‌ستی داوه‌ته په‌یکه‌ره دروست کردن و دوای هه‌وڵێکی زۆر له ساڵی ۱۳۵۶ی زاینی له به‌شی هونه‌ره جوانه‌کانی زانکۆی هونه‌ره جوانه‌کانی تاران وه‌رده‌گیردرێت.\nزیائه‌دینی دوای ته‌واو کردنی خوێندن له تاران ده‌گه‌ڕێته‌وه بۆ سنه و له‌م شاره ئاکادیمیای هونه‌ری هێڵکاری، نیگارکێشی و په‌یکه‌ره درووست کردن ڕێ ده‌خات و له میانه‌ی ئه‌م ساڵانه‌دا به ده‌یان په‌یکه‌ره‌ی جوانی له شاره‌کانی ئێران و هه‌رێم دروست کردووه.\nهه‌روه‌ها په‌یکه‌ره‌ی شێخ مه‌حمودی نه‌مر کاری هونه‌رمه‌ند هادی زیائه‌دینییه له سلێمانی.


مامۆستایەكی ئاینی داوایەك لە مامۆستایانی ئاینی دەكات رایدەگەیەنێت ڕێژەی تووشبوانی كۆرۆنا زۆر بەرەو هەڵكشان چووە . دۆخەكە بەرەو ئەوە دەچێت كۆنترۆڵ لە دەستی وەزارەتی تەندروستی دەربچێت ، بەڵكو دەرچووە.\nئاوێنه: مامۆستا غەریب پێنجوینی له نوسینێكدا ئاماژه به‌وه ده‌كات " تكایە فریای خۆتان و ئەندامانی خێزانەكانتان بكەون ، فریای هەر كەسێك بكەون لە خزم ، هاوڕێ ، دراوسێ كە گوێتان لێدەكات، با دەسكێش و دەمامك بكەن، نەچنە شوێنە قەرەباڵغەكان ، بازاڕ ،جومعەو جەماعەت ، پرسە ، نەخۆش ، دێنی''.\nمامۆستایانی ئایینی ڕێزدار-- السلام علیكم ورحمە الله..\nبەڕێزان : ڕێژەی تووشبوانی كۆرۆنا زۆر بەرەو هەڵكشان چووە . دۆخەكە بەرەو ئەوە دەچێت كۆنترۆڵ لە دەستی وەزارەتی تەندروستی دەربچێت ، بەڵكو دەرچووە ، بەراورد بە مانگی ٢و٣ حكومەت (وەزارەتەكانی ناوخۆو تەندروستی)هەنگاوی كردەیی نانێن بۆ پێشگیری لە كۆرۆنا ، بەڵكو تەنیا دەڵێن دەبێت هاووڵاتیان خۆیان بپارێزن، دیارە یٔەمەش هۆكاری خۆی هەیە ، هاووڵاتیش نەك هەر خۆی ناپارێزێت ، بەڵكو نەوەیەك پێگەیشتووە كە لەژێر كاریگەری فەیسبوكدایە و هەموو شتێك ڕەد دەكاتەوە ، بە حەق و بە ناحەق جنێو دەدات ، هەرچی حكومەت بیڵێت دەڵێت درۆیە .\nمامۆستایان : یٔەم جۆرە قسانە ساردكردنەوەی خەڵكە لە خۆپارێزی، دەستەمۆ كردنی خەڵكە بۆ مەرگێكی حەتمی ، یٔیخفال كردنی كۆمەڵگایە ، خیانەتە لە یٔایین و نەتەوەو نیشتمان ، یٔەمە عەینی یٔەوە وایە خەڵك پەلكێشكەی بۆ ناو حەقلێكی یٔەڵغام .\nدڵنیابن كار لە كار ترازاوە ، تكایە فریای خۆتان و یٔەندامانی خێزانەكانتان بكەون ، فریای هەر كەسێك بكەون لە خزم ، هاوڕێ ، دراوسێ كە گوێتان لێدەكات ، با دەسكێش و دەمامك بكەن ، بانەچنە شوێنە قەرەباڵغەكان ، بازاڕ ،جومعەو جەماعەت ، پرسە ، نەخۆش ، دێنی ، با كەس سارد ناكە ینەوە ، بەڵكو هەڵمەتێكی پێچەوانە دەست پێبكەین لە دژی یٔەو خۆگێل كردن و خەڵك گێل كردنەی كە جیلی فەیس بوك دەستی داوەتێ .\nكێش لەم پەیامەی من تێناگات با بێت سەیری پێنجوێن بكات ، باسەیری دەورو بەری مزگەوتەكەی من بكات كە كۆرۆنا چی لێكردووە ، دڵنیابن كەسی وامان هەیە ٢٠ ڕۆژە كەوتووە ، كە دەیبینیت دەڵێیت دوای ١٠ ڕۆژ لە قەبردا دەرهێنراوەتەوە ، دڵنیاش بن لە سبەینێوە هەواڵە ترسناكەكان دەربارەی پێنجوێن و شوێنەكانی تر بەر گوێمان دەكەوێت.\nاللهم فاشهد انی قد بلغت .\nمانگرتنی دەرچوانی کۆلێژی ئەندازیاری کەرکوک لە بەرامبەر بینای پارێزگا بەردەوامە \nبەهۆی روداوێکی هاتوچۆ لە دەربەندیخان ٩ کەس بوونە قوربانی \n''13کم بڕین، پڕکردنەوە و پاککردنەوەی له شه‌قامی 100 مه‌تری سلێمانی ئەنجامدراوە''


ئەمریکا: سزاکان بەسەر ئێراندا دەسەپێنینەوە | KURDPLAT\nئەمریکا: سزاکان بەسەر ئێراندا دەسەپێنینەوە\nکوردپلات 9/17/2020 01:08:00 م ليست هناك تعليقات\nوەزیری دەرەوەی ئەمریکا دەڵێت، ئەمریکا هەموو شتێک دەکات بۆ دووبارە سەپاندنەوەی سزاکان بەسەر ئێراندا و درێژکردنەوەی قەدەخەی فرۆشتنی چەک بە ئێران، کە لە مانگی ئۆکتۆبەردا تەواو دەبێت.\nمایک پۆمپەیۆ، وەزیری دەرەوەی ئەمریکا دوای کۆبوونەوەی لەگەڵ دۆمینیک راب، وەزیری دەرەوەی بەریتانیا رایگەیاند، ئەمریکا هەموو هەوڵێک دەدات بۆ ئەوەی سزاکان بەسەر ئێراندا بسەپینێتەوە، بۆ ئەو مەبەستەش لە هەفتەی داهاتوودا دووبارە پێشنیازەکانی دەباتەوە ئەنجوومەنی ئاسایشی نەتەوە یەکگرتووەکان.\nپۆمپەیۆ راشیگەیاند، "ئەمریکا هەمیشە پێیوایە ئێران سپۆنسەرێکی دیاری تووندوتیژییە لە جیهاندا، بۆیە هەموو کارێک دەکەین بۆ رێگەگرتن لە ئێران تاوەکو دەستی بە چەکی ئەتۆمی رانەگات و رێگەش نەدرێت ئێران بە مامەڵەکردن بە چەکەوە چەک بۆ گرووپەکانی سەر بە وڵاتەکەی بنێرێت".\nپێشتر ئەمریکا لە دوو هەوڵیدا بۆ دووبارە سەپاندنەوەی سزاکان بەسەر ئێران و درێژکردنەوەی قەدەخەی فرۆشتنی چەک بەسەر ئێراندا سەرکەوتوو نەبووە و پێشنیازەکانی لە ئەنجوومەنی ئاسایش قبووڵ نەکران.\nلە 18ی مانگی داهاتوو قەدەخەی فرۆشتنی چەک بە ئێران کۆتایی دێت، بەڵام ئەمریکا سوورە لەسەر ئەوەی لە هەفتەی داهاتوو دووبارە دەست بە هەوڵەکانی بکات بۆ ئەوەی رێگە لە هەڵگرتنی ئەو سزایەی سەر ئێران بگرێت.\nئەم قسانەی وەزیری دەرەوەی ئەمریکا لەکاتێکدایە، کە سێشەممەی رابردوو دۆناڵد ترەمپ سەرۆکی ئەمریکا لەکاتی بەڕێوەچوونی مەراسیمی واژۆکردنی رێککەوتنی ئیسرائیل لەگەڵ بەحرێن و ئیمارات لە کۆشکی سپی، گوتی؛ "دوای هەڵبژاردنی سەرۆکایەتی ئەمریکا رێککەوتن لەگەڵ ئێران دەکەین".


دەزگاكانی راگەیاندنی چینی بڵاویانكردوەتەوە یەكێك لەو دەرمانانەی كە بۆ چارەسەر ڤایرۆسی كۆرۆنا بەكاردەهێنرێت بریتیە لە پێكهاتەیەكی پزیشكی كە لە كتێبێكی قوتابخانەیی وەرگیراوە كە تەمەنی ئەو كتێبە 1800 ساڵە\nرۆژنامەی" ساوس چاینا مۆرنینگ پۆست"ی چینی بڵاویكردوەتەوە بەرهەم هێنانی ئەو دەرمانە خواستێكی میللی گەورەی لەسەرە كۆمپانیای " شیگا چوانگ یلینگ" كە ئەو دەرمانەی بەرهەم هێناوە قازانجێكی گەورەی كردوە.\nبەگوێرەی رۆژنامەكە تا ئێستا بەرهەم هێنەرانی دەرمانە كلاسیكیكە دووچاری شەرێكی سەخت هاتوون بەمەبەستی سەلماندنی شارەزایە پزیشكیەكانیان و پاراستنی پشكی خۆیان لە بازارەكانی ناوخۆو و بەدەستهێنانی متمانە لە بازاڕەكانی دەرەوە.\nشیانگ جوون بەرێوەبەری گشتی كۆمپانیایی دەرمانە بەرهەم هێنەرەكە رایگەیاند: ئێمە لەرێگەی درووستكردنی گولاجی " لیانهوا چینگوین" دەستمان بەفرۆشتن كردوە لە چارەكی یەكەمی ئەم ساڵ بەرهەم هێنانی دەرمانەكە دوو هێند زیاد دەكەین و بەردەوام چالاكانە كاردەكەین لە پێناو تۆماركردنی بەرهەم و فرۆشتن و ساغكردنەوەی لە دەرەوە.\nگولاجی "لیانهوا چینگوین " لە ساڵی 2003 پەرەیپێدراوە بەمەبەستی چارەسەركردنی نەخۆشی تەنگە نەفەسی" سارس"\nدەرمانەكە بریتیە لە 13 رووەك بەپێی پێكهاتە پزیشكیەكان كە پێكهاتەی ئەو دەرمانە دەگەرێتەوە بۆ دەقە پزیشكیە كلاسیكیەكان كە لە كتێبێكدا نوسراوەتەوە مێژوەكەی دەگەرێتەوە بۆ سەردەمی خێزانی پادشایەتی هان " 206 پیش زاین تا 220ی زاینی"\nبەگوێرەی سەرچاوەكە پشكی كۆمپانیاكە لە بۆرسەی " چنچن"ی چینی بەرێژەی 148% لەم ساڵدا بەرزبوەتەوەو گەیشتوەتە 30.58 یوان بۆ هەرپشكێك وژمارەی بەشداربوان تا مانگی ئازار بۆ 108 هەزار بەشداربوو زیادی كردوە.\nدەسەڵاتدارانی تەندرووستی چین بڵاویانكردوەتەوە پشت بەو چارەسەرە و دوو چارەسەری دیكە دەبەستن\nبەگوێرەی داتاكان چارەسەرە كلاسیكیەكان نزیكەی 18 بۆ 305 ی بازاری دەرمانی چینی پڕكردوەتەوە كەبریتیە لە 2 تریلیۆن یوان كە دەكانە 283 ملیار دۆلاری ئەمریكی.\nسەرچاوە ئاڕ تی رووسی


14:32 - 6 رەزبەر 2714\nسەرەڕای تێپەڕبوونی زیاتر لە سێ دەیە لە دەسەڵاتداریی حکوومەتی ئیسلامیی ئێران، هیچکام لە دەوڵەتەکان نەیانتوانیوە ئەو ماددە دەستوورییە جێبەجێ بکەن و دەوڵەتی رۆحانیش بە دروشمی \_"ساڵی نوێی خوێندن و بنبڕ کردنی نەخوێندەواری\_"، بە پێشوازیی ساڵی نوێی خوێندنەوە چووە.\nبەگوتەی ئەو لێپرسراوە حکوومەتییە، \_"لەگەڵ عەقڵ یەک ناگرێتەوە، کە لە سەدا ٣ی ئەو بودجەیە بەشی پێڕاگەیشتن بە دۆخی قوتابخانە و خوێندن لە ئوستانی ئیلامدا بکات\_".\nلە ئێستادا وەزیری پەروەردەی دەوڵەتی رۆحانی، ناوی \_" بنبڕ کردنی نەخوێندەواری\_" بۆ ساڵی ٩٣ – ٩٤ی هەتاوی دیاری کردووە و گوتوویەتی کە ناونووسینی کچان بۆ خوێندن و گەڕانی ماڵ بە ماڵ بە شوێن کچانی نەخوێندەوار یان دەسهەڵگرتوو لە خوێندن و دابین کردنی قوتابخانە بۆ ئەو کچانە کردووە، بەڵام خودی وەزیری پەروەردە رایگەیاندووە، هەتا ئەو کاتەی بەڕێوەبەرایەتیی سەرچاوەکان نەگرێتە دەست و سەرچاوەی نوێی نەخریتە بەر دەست، ناکرێ چاوەڕوانییەکی ئەوتۆ لە وەزارەتی پەروەردە ببێت.\nدوابەدوای رووداوی شیناوێ، وەزارەتی پەروەردە، بەڵێنیی بە ستاندارد کردنی سیستمی گەرمکردنەوەی قوتابخانەکانی دا، بەڵام گوندەکانی کەرێزەی شێخان لە مەهاباد و قوتابخانەی گوندی \_"نای بین\_" لە ورمێ، هاوشێوەی قوتابخانەی گوندی شیناوێ بەهۆی سۆبەی نەوتییەوە ئاگریان تێبەربوو.\nئەستاندنی پارەی نەخت لە ٥ قوتابخانەی ناوچەی بۆکان، قوتابخانەی گوندی \_"نەرزیوێ\_" لە شنۆ، قوتابخانەی گوندەکانی \_"ئووریان، هدر و سیڵاو\_" لە سەڵماس، قوتابخانەکانی تیکاب بەشێک لەو قوتابخانانە بوون کە پارە لە قوتابیان ئەستێندراوە.\nئەستاندنی پارەی نەخت لە قوتابخانەی سەرەتایی فیردەوسی لە سەقز، سادقییەی مەریوان، قوتابخانەی شەو رۆژیی دیواندەرە، قوتابخانەکانی خۆی، قوتابخانەی گوندی تایربۆغەی سەقز، قوتابخانەی کچانەی \_"مائیدەی ئەلزەهرا و دەروێشان\_" لە سنە، قوتابخانەی دواناوەندیی \_"بنت الهدی\_" لە بۆکان، قوتابخانەی ناوەندیی \_"فاتیمەی زەهرا\_" لە دیواندەرە، هونەرستانی کارودانشی خارەزمی لە ورمێ، هونەرستانی \_"عیفەت\_" لە سەوڵاوا، قوتابخانەی \_"شێخ شەڵتووت\_" لە مەریوان و بەخشنامەی ئیدارەی پەروەردەی پیراشنار، بۆکان، مەریوان، مەهاباد و تیکاب، تەنیا بەشێک لە لەو قوتابخانە و شوێنانەی کوردستانن کە پارە لە قوتابیان ئەستێندراوە.\nمەسەلەی \_"هۆشمەندکردنی قوتابخانەکان\_"، کە لێپرسراوانی حکوومەتی لە ساڵی نوێی خوێندندا باسەکەیان ورووژاند، تەنیا لە قاڵبی دروشمدا خۆی بێنیەوە.


دیمۆکراسی ڕاسته‌وخۆ / ٧ – www.facebook.com/sekoy.anarkistan ***** sekoy-anarkistani-kurdiy-zman@riseup.net\n10/07/2015 Anarchistan ئەنارکیستان\nدیمۆکراسی ڕاسته‌وخۆ / ٧\nله شوێنه‌پیشه‌سازییه‌کاندا بارودۆخه‌که‌تۆزێك جیاوازبوو، هەرەوەزییبونه‌وه به‌و فراوانیی و چه‌قبه‌ستوه‌ی که‌له‌ده‌ره‌وه‌ی شاره‌کاندا ( لادێکاندا) هه‌بوون ، له‌وێ نه‌بوون ، به‌ڵام هێشتا له‌ئاستێکی گه‌وره‌دا بوونیان هه‌بوو. له‌به‌رشه‌لۆنه‌زیاتر له3000 کۆمپانیا، هەرەوەزیی کرابوون ، سه‌ر‌جه‌می به‌شی‌گشتی‌خزمه‌تگوزارییه‌کان نه‌ك هه‌ر له‌که‌ته‌لۆنیا به‌ڵکو له‌سه‌رانسه‌ری ناوچه‌ی کۆمارییدا، ده‌ستیان به‌سه‌ردا گیرابوو و له‌لایه‌ن کۆمیته‌کرێکارییه‌کانه‌وه، به‌ڕێوه‌ده‌بران.\nبۆ ئه‌وه‌ی هه‌ندێك ئایدیا و زانیاری له‌سه‌ر فراوانی هه‌ره‌وه‌زییه‌کان بده‌ین، با ته‌ماشای ئه‌م لیسته‌بکه‌ین که‌له‌لایه‌ن یه‌کێك له‌چاودێره‌کانه‌وه‌خراوه‌ته‌به‌رده‌ست . ئه‌و ده‌ڵێت:\n‘ هێڵەکانی ئاسن، فارگۆنی شەمەندەفەرەکان و باسەکان، ته‌کسی و پاپۆڕ و کۆمپانیای کاره‌با و گاز و ئاو و کارخانه‌کانی ئه‌ندازیاری پێکه‌وه‌نانی پارچه‌کانی سه‌یاره‌و دروستکردنیان، کانه‌کانی خه‌ڵووز و چیمه‌نتۆ و چنین و کارگه‌کانی کاخه‌ز و کارخانه‌ی که‌ره‌سه‌و پێویستییه‌کانی ئه‌وانه‌ی له‌مه‌تیریاڵی کاره‌بایی و کیمیاوی دروستده‌کران، کارگه‌کانی دروستکردنی بوتڵی شووشه‌و عه‌تر و کارگه‌کانی پرۆسه‌و دروستکردنی خواردن وپرۆسه‌ی دروستکردنی بیره، ده‌ستیان به‌سه‌ردا گیرا، هه‌روه‌ها ڕۆژانامه‌کان و کارگه‌ی چاپکردن و دوکانه‌کان و مه‌خزه‌نه‌کان و هۆتێله‌کان و چێشتخانه‌فاخیره‌کان و باڕه‌کان و هاوچه‌شنه‌کانی ئه‌مانه‌که‌خاوه‌ندارێتی تایبه‌تی بوون له‌لایه‌ن هەرەوەزییەکان و کۆمیتەکانی کرێکارانه‌وه‌کۆنترۆڵکران یا مانەوەیان لە دەستی خاوەنەکانیان هەمان گرنگییان هەبوو….شانۆی وێنەری جولاو و شانۆی ئاسایی، ڕۆژنامەکان و جاپخانەکان، دوکانەکان، هەنبارەکان و هوتێلەکان، ڕیێستورانە ناودارەکان و یانەکان/باڕەکانیش بەهەمان شێوە دەستیان بەسەردا گیرا.\nبەزۆری شوێنه‌کانی کارکردن که‌خاوه‌نه‌کانیان به‌رهه‌مهێنانیان بۆ تێشکاندنی شۆڕش وه‌ستاندبوو یاخود هه‌ڵهاتبوون، ده‌ستی به‌سه‌ردا ده‌گیرا، به‌ڵام کرێکاره‌کان له‌م شوێنانه‌دا له‌کارکردن نه‌وه‌ستاون هه‌ر هه‌موو شوێنه گه‌وره‌کانی کارکردن ده‌ستیان به‌سه‌ردا گیرابوو، هه‌ندێکیان خراونه‌وه‌کار و لەلایەن کرێکاره‌کانه‌وه‌به‌ڕێوه‌براون. له‌شوێنه‌کانی دیکه” کۆمیتەکانی کۆنترۆڵکردن” دروستبوون تاکو دڵنیایی به‌رده‌وامبوونی به‌رهه‌مهێنان هه‌بێت( ئه‌مه‌ش له‌و شوێنانه‌دا بوون که‌کرێکاران ده‌سه‌ڵاتی ته‌واویان له‌به‌ڕێو‌ەبە‌ره‌کان نه‌سه‌ندبووه‌وه،بۆ به‌کارهێنانی ده‌سه‌ڵاتی خۆیان، ئه‌م کۆمیتانەیان بۆ‌ڤیتۆدان بۆ وەستانەوە و بەرگرتن لە ده‌سه‌ڵاته‌کانی بڕیارەکانی به‌ڕێوه‌به‌ره‌کان دروستکردبوو)\nله‌هه‌ر شوێنێکی کارکردندا گردبوونه‌وه‌ی هه‌موو کرێکاران کارێکی (یه‌که‌یی)بناخه‌یی بوو، له‌نێو کرێکارانی کارخانه‌که‌دا نوێنەرەکانیان هه‌ڵده‌بژارد، تاکو بۆ کاروباره‌کانی ڕۆژانه‌نوێنه‌رایه‌تییان بکه‌ن ، هه‌ر شتێك که‌زۆر گرنگبووایه‌ده‌بوو بگه‌یه‌نرایه‌ته‌گردبوونه‌وه‌که، که لێره‌شدا کۆمیتەیەكی پێنج تا پازده کەسی لە کرێکاران هه‌ڵده‌بژێررا، له‌نێوان ئه‌وانیشدا به‌ڕێوه‌به‌رێك بۆ به‌ڕێوه‌بردن و چاودێریکردنی کاروباره‌کانی ڕۆژانه‌له‌شوێنی کارکردندا، هه‌ڵده‌بژێررا. له‌هه‌ر به‌شێکی پیشه‌سازیشدا شورایەکی/ ئه‌نجوومه‌نێکی پیشه‌سازی هه‌بوو، که‌نوێنه‌رایه‌تی هه‌ردوو یەکێتییە سه‌ره‌کییه‌که‌ی (CNT و UGT)و نوێنەرانی کۆمیتەکانی پێکهاتبوو، هه‌روه‌ها شارەزایانی تەکنیکی لەو کۆمیتانەدا بۆ ڕێنوێنی تەکنیکی، بوونیان هه‌بوو. ئه‌رکی شورا پیشەسازییەکان داڕشتنی پلانی گشتی ته‌واو، بۆ پیشه‌سازییه‌کان، بوو.\nترامی [شەمەندەفەری خیابانی] به‌رشه‌لۆنه‌نموونه‌یه‌کی باشه، بۆ ئه‌وه‌ی که‌وەك‌نموونه‌ی کاتی ده‌ستبه‌سه‌راگرتنی شوێنه‌کانی سه‌رکار له‌لایه‌ن کرێکاران، بهێنرێته‌وه:\nله‌سه‌رجه‌می 7000 کرێکار که له‌سه‌رده‌می شۆڕشدا له‌هێڵی ترامدا کاریانده‌کرد ، 6500 کرێکاریان ئه‌ندامی نقابه‌یCNT بوون . به‌هۆی هه‌بوونی شه‌ڕ له‌شه‌قامه‌کاندا هه‌موو ئامرازه‌کانی هاتووچۆ له‌کارکردن وه‌ستابوون، له‌به‌ر ئه‌مه‌ش نقابه‌ی کرێکارانی هاتووچۆ ( که‌به‌نقابه‌کانی CNT ناوده‌بران) کۆمیسیۆنێکی له7 که‌س، پێکهێنا، تاکو ئۆفیسه‌کانی به‌ڕێوه‌بردن، داگیربکه‌ن بۆ ئه‌وه‌ی ئه‌وانی دیکه‌ئامرازه‌کانی هاتووچۆ بپشکنن و ئه‌وانه‌یان که‌کار ناکه‌ن، پلانی چاککردنه‌وه‌و شتی دیکه‌که‌بۆ به‌گه‌ڕخستنه‌وه‌یان پێویسته، بکه‌ن. پێنج ڕۆژ دوای وه‌ستانی شه‌ڕ 700 ترام له‌بری 600 که‌له‌کاتی ئاساییدا به‌کارده‌هێنران، هه‌موویان به‌ڕه‌نگی ڕه‌ش و سوور که‌ڕه‌نگه‌کانی نقابه‌یCNT بوون ڕه‌نگکران و له‌شه‌قامه‌کانی به‌رشه‌لۆنه، که‌وتنه‌وه گه‌ڕ.\nله‌گه‌ڵ ڕۆیشتن و کۆتاییهێنان به‌هاندانی کارکردن بۆ مه‌به‌ستی دروستکردنی قازانج ، سه‌لامه‌تی چووه پله‌ی یه‌که‌م و زۆریش بایەخی پێدرا، به‌و هۆیه‌شه‌وه ژماره‌ی ڕووداوه‌کانی هاتووچۆ (حادیسه) هاتنه‌خواره‌وه، له‌شانی ئه‌وه‌شه‌وه نرخی بیتاقه‌ش‌هاته‌خواره‌وه‌و خزمه‌تگوزاریش باشتر بوون. له‌ساڵی 1936 دا زیاتر له183 ملیۆن نه‌فه‌ر گوێزراوه‌ته‌وه، له‌ساڵی 1937 دا ئه‌م ژماره‌یه‌چووه‌سه‌ره‌وه‌بۆ 233 ملیۆن . ترامه‌کان وا به‌ڕێکوپێکی و بێ گرفت به‌ڕێوه‌ده‌بران که‌کرێکاران توانییان به‌پاره  یارمه‌تی به‌شه‌کانی دیکه‌ی هاتوچۆ له‌ده‌ره‌وه‌ی شاره‌کان ( گونده‌کا ن و ده‌وروبه‌ری شار) بده‌ن . کرێ و مووچه‌بۆ هه‌موو کرێکاران‌یه‌کسانی کراو و به‌رزکرایه‌وه، بۆ یه‌که‌م جار داووده‌رمان و چاره‌سه‌ری به‌لاش/ خۆڕایی بۆ کرێکاران، به‌ده‌ستهات.\nبۆ ئه‌وه‌ی به‌شه‌کانی پیشه‌سازی ڕێكوپێك بن و به‌باشی به‌ڕیوه‌بچن، سه‌رله‌نوێ ڕێکخرانه‌وه، زۆر به‌شی بچووکی نائابووری که‌له‌ڕاستیدا مه‌رجه‌کانی ته‌ندروستییان تیادانه‌بوون ( بۆ ته‌ندروستی خراپ بوون) داخران و به‌به‌کارهێنانی باشترین ئامرازه‌کانی کارکردن به‌رهه‌می دیکه‌ی پێدروستده‌کرا، له‌کاته‌لۆنیا70 کارگه‌ی مه‌عادن و کان و پالافتگە و داڕشتن، داخران، ژماره‌ی کارگه‌کانی پێسته‌خۆشکردن له71 دانه‌وه‌که‌مکرانه‌وه‌بۆ 40، هه‌روه‌ها سه‌رجه‌می پیشه‌سازی ته‌خته‌و دار له‌لایه‌ن نقابه‌ی کرێکارانی ته‌خته‌که‌به‌شێك بوون له‌نقابه‌یCNT، ڕێکخرانه‌وه.\nPrevious Postدیمۆکراسی ڕاسته‌وخۆ / ٦Next Postدیمۆکراسی ڕاسته‌وخۆ / ٨


حكومەتی هەرێم لەبارەی دابەشكردنی مووچە روونكردنەوەی دا - تۆڕی میدیایی خەڵک\nحكومەتی هەرێم لەبارەی دابەشكردنی مووچە روونكردنەوەی دا\nوتەبێژی حكومەتی هەرێمی كوردستان رایگەیاند، داهاتی نێوخۆی هەرێمی كوردستان بەپێی پێویست ناگەڕێتەوە خەزێنەی گشتی، ئەوەش هۆكاری خاو و سست دابەشكردنی مووچەیە.\nجوتیار عادل لە لێدوانێكدا دەڵێت: داهاتی نێوخۆی هەرێمی كوردستان بەپێی پێویست ناگەڕێتەوە خەزێنەی گشتی، ئەوەش هۆكاری خاو و سست دابەشكردنی مووچەیە، بۆیە ناتوانن لە ماوەی هەفتەیەكدا مووچە دابەش بكەن بە تەواوی.\nراشیگەیاند میكانیزمێك بۆ كۆكردنەوەی داهاتی ناوخۆ وەك داهاتی كارەبا، ئاوو ڕسوماتەكان نییە، مانگانە بەپێی كۆكردنەوەی ئەو داهاتانەی لەبەردەستە مووچە دابەشدەكرێت‌و ئێستاش لەهەوڵدان بۆئەوەی ئەو داهاتانە لەسەرجەم پارێزگاكان وەك یەك كۆبكرێتەوە.\nپێشتر پارتی دیموكراتی كوردستان رایگەیاندبوو كە سلێمانی وەك پێویست و بڕی تەواو داهاتی نێوخۆ ناگەڕێنێتەوە.\nبەپێی زانیاری پەرلەمانتاران و شارەزایانی ئابووری بێت، حكومەتی هەرێمی كوردستان داهاتە نەوتی و نانەوتییەكانی هێندە زیادیكردووە، لە مووچەی فەرمانبەران زیادە دەبێت، بەڵام هێشتا مووچە بەشێوەیەكی رێكوپێك دابەش ناكرێت، حكومەتی هەرێمیش كێشەكە بۆ نەگەڕانەوەی داهاتی نێوخۆ یان سلێمانی دەگەڕێنێتەوە.\nئیدارەی گەرمیان لە بارەی هێرشەكانی داعشەوە ڕاگەیەنراوێكی بڵاوكردەوە\nگەندەڵییەكی گەورە لە بواری دەرماندا ئاشكرا دەبێت


قوتی خەڵك لە نێوان مام و برازادا\nچوارشەممەی رابردوو بودجەی گشتی عێراق بۆ ساڵی 2017 لە لایەن ئەنجوومەنی نوێنەرانی عێراقەوە دەنگی لەسەردراو پەسەندكرا.\nدوای تێپەڕبوونی بودجە بە قۆناغەكانی ئامادەكردندا لە وەزارەتی دارایی لە تشرینی یەكەمی رابردوو لە ئەنجومەنی وەزیراندا پەسەندكراو دوای پەسەندكردنی رەوانەی پەرلەمان كرا، لە 23ـی تشرینی یەكەم وێنەیەك لە پڕۆژەكەی بودجە لە لایەن بڕیاردەری لیژنەی دارایی ئەنجومەنی نوێنەرانی عێراقەوە كە كوردە درا بە سكرتێری ئەنجومەنی وەزیرانی هەرێمی كوردستان بۆ ئەوەی لێی ئاگاداربن و دیدو بۆچوونی خۆیان لە بارەوە بدەنە نوێنەرانی كورد لە بەغدا بۆ ئەوەی كاری لەسەر بكەن.\nپڕۆژەكە لە پەرلەمانی عێراق رێچكەی ئاسایی خۆی وەرگرت و خوێندنەوەی یەكەمی بۆ ئەنجامدراو دواتر راپۆرتی لیژنەی دارایی لەبارەی پڕۆژەكەوە ئامادەكراو لە خوێندنەوەی دووەمدا خرایە بەرباس و زیاتر لە (80) پەرلەمانتار لە هەموو كوتلەكان قسەیان تێداكرد، بەمەش پڕۆژەكە كەوتە بواری ئامادەكردنەوە بۆ دەنگدان، تا ئێرە حكومەتی هەرێم نە بە باش و نە بە خراپ هیچ دەنگێكی لێوە نەهات، لە كاتێكدا هەمان بڕگەی ساڵانی پێشووی (2015 ــ2016)ـی سەبارەت بە رێكەوتنی نەوتی هەرێم و بەغدا پشكی (17%)ـی لەخۆگرتبوو.\nدیارە دۆخی ئاڵۆزی ئابووری هەرێم و خۆپیشاندانەكانی سلێمانی و هەڵەبجەو گەرمیان و راپەڕین و خواستی فەرمانبەران و كارمەندانی هەرێم و داخوازی حیزبە سیاسییەكانی كوردستان و بێدەسەڵاتییان بەرانبەر سیاسەتی ئابووری هەرێم بوونە فشار بۆ سەر نوێنەرانی كورد لە ئەنجومەنی نوێنەری عێراق بۆ ئەوەی دەرچەیەكی یاسایی بۆ پرسی بودجەی هەرێم بدۆزرێتەوە كە دۆخی هەرێم لەو چەقبەستنە داراییە دەرباز بكات.\nفراكسیۆنی گۆڕان پرسی مامەڵەكردنی بەغدایان لەگەڵ پارێزگاكاندا پێشنیازكرد كە كاردانەوەی لێكەوتەوەو شەقامی كوردی كرد بە دوو بەشەوە، لەكاتی پشووەكانی زیارەتی ئیمامی حوسێندا، مەكتەبی سیاسی یەكێتی داوای لە فراكسیۆنەكەی كرد كۆبینەوەو رایان لەو بارەیەوە پێ بدەین، بۆ ئەو مەبەستە ئێوارەی چوارشەممە 16 / 11 / 2016 فراكسیۆنی یەكێتی، لە بارەگای مەكتەبی سیاسی یەكێتی لە كەركوك كۆبونەوەیەكی گرێدا بە ئامادەبوونی زۆرینەی ئەندامەكانی و تێیدا بە دوورودرێژی پرسی بودجە خرایە بەرباس و تاوتوێكردن و لەسەر دوو خاڵ رێكەوتین، یەكەم: پابەندكردنی هەردوو حكومەت بە جێبەجێكردنی پڕۆژە یاسای بودجەو لەكاتی پابەندنەبوونی هەر لایەك لاكەی تر پەنا بباتە بەر دادگای فیدراڵی، دووەم: دۆزینەوەی دەرچەیەكی یاسایی بۆ دابینكردنی موچەی فەرمانبەرانی هەرێم لە زاخۆوە تا خانەقین، بۆ ئەم مەبەستەش كۆبوونەوەی لیژنەی فراكسیۆن لیژنەیەكی بچووكی لە ئەندامانی فراكسیۆنی راسپارد بۆ دۆزینەوەی ئەو دەرچە یاساییە.\nبۆ ئەو مەبەستە پێشنیازەكان درانە دەستەی كارگێڕی مەكتەبی سیاسی، بڕیار وابوو پێنجشەممە 24 / 11 / 2016 فراكسیۆن لەگەڵ سەرۆك و ئەندامانی دەستەی كارگێڕیدا كۆببنەوە بۆ گفتوگۆكردنی ئەو پرسە، لەبەر تێكچوونی باری تەندروستی سەرۆكی دەستەی كارگێڕی ئەو كۆبوونەوەیە دواخرا بۆ رۆژی دواتر، لە نووسینگەی عومەر فەتاح ئەندامی دەستەی كارگێڕی كە بەڕێزیان لەگەڵ سەرۆك و هەشت ئەندامی فراكسیۆن پێش گەڕانەوە بۆ بەغدا كۆبوونەوە، ئەو پرسەو بیروڕاكان جارێكی تر خرانە بەرباس و بەڕێزیان وەكو مەكتەبی سیاسی ئەو پەیامەی پێداین كە هەرچیمان پێدەكرێت بۆ دابینكردنی مووچەی كارمەندانی هەرێم درێغی نەكەین بە مەرجێك قەوارەی سیاسی و جوگرافی هەرێمی كوردستان پارێزراوبێت.\nكە گەڕاینەوە بەغدا پێشنیازەكەمان خستە بەرچاوی فراكسیۆنە كوردستانییەكان، كە لە سەرەتاوە هەردوو فراكسیۆنی گۆڕان و كۆمەڵ پشتیوانییان كردین و بوو بە پڕۆژەی هەر سێ فراكسیۆنەكەو لەسەرەتاوە فراكسیۆنی پارتی رەتیكردەوەو دژایەتیكردو پێیانباشبوو پرۆژەكە لە حكومەتەوە چۆن هاتووە وا بڕوات، كە ئەمەش لای فراكسیۆنەكانی تر رەتكرایەوە.\nهەوڵێكی زۆرمان دا بۆ جێگیركردنی پێشنیازەكەمان لە كۆبوونەوەكانی لیژنەی دارایی، بۆ ئەو مەبەستەش چەندین كاتژمێر كۆبوونەوە لەگەڵ لیژنەكەدا ئەنجامدرا، لە هەمانكاتدا سەردانی لایەنە كاریگەرەكانمان لەناو پەرلەمان و پرۆسەی سیاسی كرد وەكو حەكیم و مالیكی و عەلاوی و جبوری لە شیعەو سوننە بۆ ئەوەی پشتیوانییان بەدەستبهێنین.\nلە جێگیركردنی پێشنیازەكەو دەستەبەركردنی پشتیوانی بۆ تێپەڕاندنی، سەركەوتنمان بە دەستهێنا، ئەوجا سەرۆكی فراكسیۆنی پارتی كە بێئومێد دەبێت لە پەكخستنی، داوا لە سەرۆكی حكومەتی هەرێم دەكات راستەوخۆ خۆی بێتە ناو كایەكەوە، ئەگەرنا پڕۆژەكەی یەكێتی و گۆڕان و كۆمەڵ سەردەكەوێت، بڕیار وابوو پێنجشەممە 1 / 12 / 2016 بخرێتە دەنگدانەوە، بەڵام (53) پەرلەمانتاری شارەكانی باشوور لە بەسرەو ناسریەو عیمارە لە پێناو جێگیركردنی داواكارییەكانیان لە دابینكردنی پشكیان لە پترۆدۆلار، پەكیانخست.\nرۆژی دواتر لە یادی سێیەمین ساڵەی راگەیاندنی رێككەوتنە نەوتییەكەی هەرێم و بەغدا، حكومەتی هەرێم روونكردنەوەیەك بڵاو دەكاتەوە لە پێناو پەكخستنی پێشنیازەكەی فراكسیۆنە كوردییەكان و تیایدا پێشوەختە پڕۆژەیاسای بودجە رەتدەكاتەوە.. روونكردنەوەكەی حكومەت كۆمەڵێك ژمارەی تێدایە، پێچەوانەی هەموو لێدوانەكانی پێشووی بووە لەمەڕ داهاتی كوردستان و بودجەو موچە هەمان رۆژ نامەیەكی جێگری سەرۆكی حكومەت لە رێی سەرۆكی فراكسیۆنی یەكێتییەوە دەگاتە فراكسیۆنی یەكێتی و داوایان لێدەكات وردبن لە كارەكانیان، لە 4 / 12 / 2016 پرۆژەیاسای بودجە خرایە دەنگدانەوە، لەو بڕگەیەی كە پەیوەستە بە پێشمەرگە فراكسیۆنی پارتی هەرایەكیان دروستكردو هۆڵەكەیان بەجێهێشت، تەنها جێگری سەرۆكی فراكسیۆنی یەكێتی لەگەڵیان چووە دەرەوە، فراكسیۆنەكانی تر بە فراكسیۆنی یەكگرتووی ئیسلامیشەوە لە هۆڵەكە مانەوە، جگە لە فراكسیۆنەكان پەرلەمانتاری سەربەخۆی كورد عادل نوریش مایەوە، لە كاتی گفتوگۆكردندا لەسەر بڕگەی پەیوەست بە پێشمەرگە لەلایەن رێبوار تەها پەرلەمانتاری یەكێتی رستەیەكی بۆ زیادكرا بەشێوەیەك (موچەی پێشمەرگە مسۆگەر بكات)و دەنگی لەسەر درا، بەمەش موچەی تێكڕای پێشمەرگە دابین دەكرێت، كە فراكسیۆنە سیاسییەكانی تر بەتایەبت شیعەكان پێیانوابوو ئەمە بەسەریاندا تێپەڕیوە!! دواتر دەنگ لەسەر پێشنیارەكەی فراكسیۆنە كوردییەكانیش درا، ئەو رۆژە لەسەر رێژەی سوننە لە حەشدی شەعبی دەنگدان بۆ یاساكە تەواو نەكراو دواخرا بۆ رۆژی دواتر، رۆژی دووشەممە جارێكی تر دواخرا بۆ رۆژی چوارشەممە 7ی كانونی یەكەم، لە 6 / 12 واتە دوای چوار رۆژ لە روونكردنەوەی یەكەمی حكومەتی هەرێم، روونكردنەوەیەكی تری بڵاوكردەوە بە كۆمەڵێ ژمارەی ترەوە كە پێشتر دانیپێدا نەناوە، جارێكی تریش یاساكەی رەتكردەوە!\nلە 7 / 12 پڕۆژەكە دەنگی پێدراو بوو بە یاساو بڕگەی موچەی پێشمەرگە ئەوەی بۆ زیادكراوە كە بە هەماهەنگی نێوان وەزارەتی بەرگری عێراق و وەزارەتی پێشمەرگەو بە رەزامەندی فەرماندەی گشتی هێزە چەكدارەكان رێكدەخرێت.\nپێنجشەممە 8 / 12 / 2016 بارزانی مام لە پەیامێكدا پڕۆژەكەی بودجە رەتناكاتەوە، بەپێویستی دەزانێت حكومەتی هەرێم و پەرلەمانتارانی كورد لە بەغدا پێكەوە كۆببنەوەو بە وردی تاوتوێی بكەن، ئەگەر لە خزمەتی كوردستاندا بێت لەسەری رێككەون و بە پێچەوانەشەوە با راستییەكان دەركەون.\nبارزانی مام و بارزانی برازا، یەكیان پێش دەنگدان لەسەر پرۆژەیاساكە رەتیده كاتەوە ئەوی تریان دوای دەنگدان لەسەر پرۆژەیاساكە داوای كۆبوونەوە دەكات.. لەم كەین و بەینەشدا كارمەندانی كوردستان لە چاوەڕی (گۆدۆ)دان مووچەكانیان بۆ بێنێت!\n 3944 جار بینراوه\n12/9/2016 9:01:15 PM


فه‌یسبووك و ئینستاگرام بڵاوكردنه‌وه‌ی وێنه‌ی باینجان و خۆخیان قه‌ده‌غه‌كرد\n:: AM:08:41:06/11/2019 \nده‌سته‌ی جێبه‌جێكردنی كۆمپانیای فه‌یسبووك ئاشكرای كرد، كه بڕیاریان داوه له تۆڕی كۆمه‌ڵایه‌تی فه‌یسبووك و ئینستاگرام، بڵاوبوونه‌وه‌ی ئه‌و وێنانه‌ی هێما و ئاماژه‌ن بۆ ئه‌ندامی سێكسی، به هه‌موو شێوه‌یه‌ك قه‌ده‌غه بكه‌ن، چونكه ئه‌مه‌یان به پێچه‌وانه‌ی پێوه‌ره‌كانی كۆمه‌ڵگا هه‌ژمار كردووه.\nكۆمپانیاكه بڕیاری داوه، بۆ ئه‌و مه‌به‌سته بڵاوكردنه‌وه‌ی وێنه‌ی باینجان و خۆخ به هه‌موو شێوه‌یه‌ك قه‌ده‌غه بكات، چونكه ده‌توانرێ وه‌ك لێكچوونێك بۆ مه‌به‌ستی سێكسی سوودی لێ وه‌ربگرێت، هاوكات بڵاوكردنه‌وه‌ی وێنه‌ی ڕووت و گفتوگۆی سێكسیشی به هه‌موو شێوه‌یه‌ك قه‌ده‌غه كردووه.\nله ڕاگه‌یه‌نراوێكدا فه‌یسبووك ئاماژه‌ی داوه، به‌كارهێنانی به‌روبووم و كاڵاكان تا به‌شێوه‌یه‌كی سیمبۆلیك هێما له سێكس بكه‌ن به هه‌موو شێوه‌یه‌ك قه‌ده‌غه‌یه له‌لایه‌ن هه‌ر به‌كارهێنه‌رێكی فه‌یسبووك و ئینستاگرام بڵاو بكرێته‌وه و له داهاتوویش پێوه‌ره‌كان بۆ ئه‌و بواره زۆر توندتر ده‌كرێن.\nبه‌هۆی ئه‌وه‌ی وه‌ك ئاماژه‌یه‌ك بۆ سێكس به‌كارده‌هێنرێن بڵاوكردنه‌وه‌ی وێنه‌كانیان قه‌ده‌غه‌كراوه\nئامانجی فه‌یسبووك و ئینستاگرام ئه‌وه‌یه، به‌م هه‌نگاوه كۆمه‌ڵگا نه‌ریتخوازه‌كان بهێنێته سه‌ر ئه‌و باوه‌ڕه‌ی كه ڕێ به ئه‌ندامانی كۆمه‌ڵگا بده‌ن، ببن به ئه‌ندام له تۆڕه‌كانی كۆمه‌ڵایه‌تی فیسبووك و تویته‌ر، بۆ ئه‌وه‌ی له ململانێی داپۆشینی زۆرترین خه‌ڵكی دنیا، فه‌یسبووك و ئینستاگرام بتوانن به پێشه‌نگی بمێننه‌وه.\nله ماوه‌ی ڕابردوو به‌هۆی بڵاوبوونه‌وه‌ی چه‌ندان به‌ڵگه له‌سه‌ر ئه‌وه‌ی له ڕێی فه‌یسبووكه‌وه حكوومه‌ته‌كان سیخوڕی به‌سه‌ر خه‌ڵكه‌وه ده‌كه‌ن، جۆرێك له پاشه‌كشه له‌لایه‌ن خه‌ڵكی بۆ چالاكبوونیان له نێو ئه‌و دوو تۆڕه كۆمه‌ڵایه‌تییه دروست بووه و به‌م هه‌نگاوانه‌یش فه‌یسبووك ده‌یه‌وێ متمانه‌ی خه‌ڵكی به‌ده‌ست بهێنێته‌وه.\nمیراتگری سامسۆنگ بە 30 مانگ گرتن حوكم درا


ئێران ده‌ڵێت تاووتوێی پـێشـنیارێـکی نوێی تایبه‌ت به به‌رنامه ناوه‌کیـیه‌که‌ی ده‌کات\nئێران ده‌ڵێت خه‌ریکی هه‌ڵسه‌نگاندنی پـێشـنیاری نوێـیه سه‌باره‌ت به سه‌ودایه‌کی سـووته‌مه‌نی ناوه‌کی له لایه‌ن وڵاته یه‌کگرتووه‌کان و ڕووسیا و فه‌ره‌نسـاوه، هه‌رچه‌نده پاریس و مۆسـکۆ نکوڵی له‌وه ده‌که‌ن که هیچ پـێشـنیارێـکی نوێ خرابێته به‌رده‌م ئێرانه‌وه.\nئه‌مڕۆ دووشه‌ممه ئاژانسی ده‌نگ‌وباسی ILNA له سه‌رۆکی ڕێـکخراوی وزه‌ی ئه‌تۆمی ئێرانی عه‌لی ئه‌کبه‌ر ساڵحی ده‌گێڕێته‌وه که گوتوویه‌تی پـێشـنیاره‌که ئه‌و کاته گه‌یشت پاش ئه‌وه‌ی که تاران ڕایگه‌یاند خه‌ریکی پـیتاندنی یۆرانیۆمی خۆیه‌تی بۆ ئاسـتی 20% به‌رزتر.\nگوته‌بێژی وه‌زاره‌تی ده‌ره‌وه‌ی فه‌ره‌نسی بێرنارد ڤالێرۆ ئیدعاکه‌ی سـاڵحی ڕه‌تکرده‌وه و ده‌ڵێت ته‌نیا پـێشـنیاری که به ئێران درابێت ئه‌و پـێشـنیاره‌یه که له مانگی ده‌ی ڕابردوو له لایه‌ن ئاژانسی نێونه‌ته‌وه‌یی وزه‌ی ئه‌تۆمیـیه‌وه بووه.\nئێران ئیشـاره‌تی تێکه‌ڵاوی داوه له‌سه‌ر ئه‌وه‌ی ئایا پـێشـنیاره‌که قبوڵ ده‌کات یان نا. سه‌وداکه داوا له ئێران ده‌کات یۆرانیۆم ڕه‌وانه‌ی ده‌ره‌وه بکات بۆ پـیتاندنی بۆ ئاسـتی به‌رزتر، ئه‌مه‌ش بۆ وه‌لانانی نیگه‌رانییه‌کانی سه‌باره‌ت به توانای بۆ سـازکردنی چه‌کی ناوه‌کی.


ئێمەی کورد، لە ئێستا و لە رابردوودا، تا جامی ستەم و چەوسانەوەمان پڕ نەبووبێت، تا داگیرکەرانی کوردستان ناچاریان نەکرووبێتین، چەکمان هەڵنەگرتوو ،\nچەک هەڵگرتنیشمان لە پێناوی ، بەرگری کردنبووە لە گەلەکەمان و لە خاکی کوردستانمان ، ئەمەش مافێکی رەوای هەر گەلێکی ماف خوراو و نیشتمان داگیرکراوە .\nتا ئەمڕۆش ئەو چەکانەی بە دەستی شۆڕشگێڕانی کوردەوەن، چەکی سادەن و مەودا کورتن، گرنگترینان " کڵاشینکۆف " ـە ، کە لە وڵاتانی تردا، وەکو چەکێکی ئاسایی، شوان و جوتیار و راوکەرەکان بە کاری دەهێنن .\nبەڵام بە پێچەوانەی کوردەوە ، هەردەم داگیرکەرانی کوردستان پەلاماری گەلەکەمانیان داوە و ، کوشندەترین چەکی کۆمەڵکوژی و وێرانکاری و سووتێنەری قەدەغەکراوی نێودەوڵەتیان لە کوشتنی کورد و کاولکردنی کوردستان تاقیکردوونەتەوە .. بۆنموونە : بۆمبی ناپاڵم ، فسفۆری سووتێنەر ، دەبە تیزاب ، کیمیاوی ، بۆڵە بۆمب ، مین ، فرۆکەی مێگ ، فانتۆم ، سیخۆی ، هێنتەر ، فرۆکەی بێ فرۆکەوان ، راجیمە ، قورسترین تۆپی دوورهاوێژ ، تازەترین تانک و زرێپۆش ... هتد . لە سێدارەدان و ئەنفال ، گۆڕی بە کۆمەڵ ، تا ئێستا بەهەزاران کوردی بێ تاوانمان هە لەبەر ئەوەی کە کوردبوون شەهید کران .. تا ئەمڕۆش داگیرکەرانی کوردستان دەستیان لە کوشتن و دەربەدەرکردنی کورد هەڵنەگرتووە .. درێژە بە هەمان سیاسەت دەدەن .. هەموو هەوڵێکیان ئەوە بووە کە ناسنامەی کورد بسڕنەوە .\nبەڵام هیچ کاتێک ێێمەی كورد ، حەزمان بە کوشتن و خوێن رشتن نەبووە ، هێچ کاتێک لەگەڵ تۆڵسەندنەوەدا نەبووینە ، هەردەم لەگەڵ زمانی گفتوگۆ و چارەسەری ئاشتیانەدا بووینە ، لە رابدوو و ئێستاشدا لەگەڵ ئەو رایەداین ، کە " سەد ساڵی گفتوگۆ لە رۆژێکی شەر باشترە " .\nبەڵام بە داخەوە ، هەردەم ناحەزان و داگیرکەرانی کوردستان ، دڵپاکی و نیەتباشی و خۆشبڕوایی ئێمەی کوردیان قۆستۆتەوە و ، بە خاڵی لاوازمانیان زانیوە .. تا ئێستا چەندین جار فڕوفێڵیان لێ کردووین و ، بە بەڵینی درۆ و زەردەخەنەی ژاراویان بڕومان کردووە و ، تێکەوتووین ، زۆر کەمیش وانە و پەندمان لەم هەڵخەڵەتاندن و شکستییانەمان وەرگرتووە.\nلەم ماوەیەدا ، دوو جار ئۆردوگانی سەرۆک وەزیرانی تورکیا ، داوای لە شۆڕشگێڕانی باکووری کوردستان کرد ، کە بەبێ هیچ مەرجێک چەک دابنێن .. هەر دوای قسەکانی لەم ماوەیەدا هێلیکۆپتەر و فڕۆکە جەنگییەکانی تورکیا ، زۆر بە خەستی و بە شێوەیەکی دڕندانە و بێ بەزەییانە ، چەندین جار ، بۆ ماوەی زیاتر لە پانزە کاژمێر.. دێیەکانی بناری قەندیل و چەندین ناوچەی تری باشووری کوردستانیان بۆردوومان کرد ، کە زیانێکی گیانی و ئابووری و ژینگەیی زۆریان بەو ناوچانە گەیاند ، بە داخە وە ، نە حکومەتی عێراق و نە حکومەتی کوردستان و نە پەڕلەمانی کوردستانیش ، بە فەرمی پرۆتستۆی ئەم تاوانانەیان نەکرد و ، خۆیان ڵێ کەڕ و لاڵ کرد .. هەر لەم کاتەشدا بوو کە وەفدی کوردی ، سەردانی تێکۆشەر عەبدوڵڵا ئۆجەلانیان کرد ، لە ئیمرالی کرد بە مەبەستی دانانی نەخشەڕێگایەک بۆ چارەسەرکردنی کێشەی کورد بە شێوەیەکی ئاشتییانە .\nئەم کارە قێزەوەنانەی تورکیا ، ئەوە دەگەیەنن کە ئۆردوگان و دەسەڵاتدارنی تورکیا ، ئەوەی لە دڵیاندایە ، ئەوە نییە کە لەسەر زاریاندایە .. دڵیان پڕە لە رق و کینە ، تا ئەمڕۆش لەگەڵ مەنتیقی لەشکرتاری و هێز و خوێن ڕشتندان.\nتا ئەمڕۆ بچووکترین هەنگاوی پراکتیکیان نە ناوە ، تا نیەتباشی و راستگۆیی خویان بسەلمێنن .. بۆیە تا ئێستاش کورد گومان لە راستی و نیەتپاکیان دەکا.\nتا ئێستا یەک لایەنانە، پارتی کرێکارانی کوردستان، چەند جارێک شەڕی راگرتووە و ، داوای گفتوکۆ و چارەسەرێکی ئاشتیانەی بۆ دۆزی کورد لە باکووری کوردستاندا کردووە .. بەڵام تورکیا ئەم هەڵوێستانەی شۆڕشگێڕانی باکووری کوردستانی ، بە لاوازییان زانیووە ، بە هێزێکی گەورەتر و ، بە شێوەیەکی دڕندانەتر پەلاماری کوردستانیان داوە .. کوشتن و کاولکاریی زیاتریان لە کوردستان کردووە .. بەڵام هەرگیز نەیانتوانیوە ، بڕوای پۆڵایینی گریلەکان و ، هەستی کوردسانپەروەری لە دڵی کوردا خامۆش بکەن .\nکورد لە پێناوی لێبووردندا و چەکداناندا ، چەکی هەڵنەگرتووە ، چی وەرگرتووە ، تا بەبێ مەرج چەک دابنێ ؟ چەندین هەزار لاومان لە پێناوی چیدا شەهید بوون ..؟ ئەگەر تۆرکیا راست دەکا و بەراستی دەیەوێت بە رێگای گفتوگۆ و ئاشتییانە کێشەی کورد کۆتایی پێ بهێنێت .. با وەکو نیەتباشی . هەزاران زیندانی بێ تاوانی کوردمان ئازادبکەن ، با سەرۆکی زیندانی کراومان عەبدوڵڵا ئۆجەلان ئازاد بکەن ، با شەڕ رابگرن ، با بۆردوومان کردنی گوند و ئاوەدانی و ، کوشتنی گوندنشینەکان رابگرن.\nپێویستە شۆڕشگێڕانی باکووری کوردستان ، هەڵەی شۆڕشی ئەیلوولی باشووری کوردستان دووبارە نەکەنەوە ، کە بەبێ هیچ ، مەرجێک لە ساڵی (١٩٧٥) دا چەکیان دانا ـ ئەگەر چی بە پیلانێکی نیۆ دەوڵەتی ناچار کردین. بە بۆچوونی من ئەگەر هەزار پێشمەرگەمان لە شاخدا بمانایەتەوە و ، شەڕی پارتی زانیان بکردایە ، شۆڕش گەورەتر دەبۆوە و ، حکومەتی عێراقیش نەیدەتوانی هێڕشەکانی ئەنفالی بەدناو ئەنجام بدات .. ناچار دەبوون کە ملکەچی بەشێک لە داخوازییەکانی کورد بن .\nوەکو دەڵێن : " ئازادی لە لوولەی تفەنگدا هەڵدێ " بۆیە تا کردارەکانیان بە چاو نەبینین ، نابی بڕوای تەوامان بە تورکیا هەبێ ، چونکە جێی متمانە نین. بۆ ئەوەی ئەمجارەش تێ نەکەوین .. نابێت بە بەڵێنی زاری و زەردەخەنەی درۆ بخەڵەتێین .. كردارەکانیان شەرتە نەک قسە و بەڵێنەکایان .\nمن حەز بە ڕشتنی تنۆکە خوێنێکی نە کورد و نە تورکیش دەکەم ، لەگەڵ راگرتنی شەڕدام ، لە گەڵ زمانی گفتوگۆ و ئاشتیدام ، بە مەرجی کە تورکیاش پێ بەندبێ ، بە رێکەوتنی راگرتنی شەڕ . هەموو هێڕش و بۆردوومان و جمووجووڵێکی سەربازی رابگرێت .. ئەگینا مافی شۆڕشگێرڕانی باکووری کوردستانە ، کە بەرگری لە خۆیان بکەن و، وەڵامی پێشێلکارییەکانی سوپای تورکیا بدەنەوە.\nبەڵام تا نەگەنە رێکەوتنێکی تەواو ، لەگەڵ ئەوەدا نیم ، شۆڕشگێڕانی باکووری کوردستانمان چەک دابنێن و، قەندیل چۆڵ بکەن .. دڵنیام کە ئەمە مەرجی ئەمانیشە چونکە ، ئەزموونێکی تاڵیان لەگەڵ حکومەتەکانی پێشوو و ئێستای تورکیادا هەیە و دەیاناسن ، کە دەیانەوێت سوود لە کات وەربگرن. بەڵێن دەدەن ، بەڵام کرداریان نییە .. بەڵکو رەفتارەکانان بە تەواوێ بە پێچەوانەی بەڵێنەکانیانەوەن .


دایکی شه‌هیدێکی حیزبی دێموکراتی کوردستانی ئێران له پیرانشار کۆچی دوایی کرد\n14:38 - 26 بەفرانبار 2715\nکوردستان میدیا: دایکی شه‌هیدێکی حیزبی دێموکرات لە ته‌مه‌نی ٧٧ ساڵیدا له شاری پیرانشار مالئاوایی له ژیان کرد.\nبەپێی هەواڵی گەیشتوو بە ماڵپەڕی كوردستان میدیا، ڕێکه‌وتی ٢٠ی به‌فرانباری ١٣٩٤ی هه‌تاوی، خاتوو زارا په‌یغامی کچی ڕه‌سوڵ، دایکی شه‌هید ئه‌حمەد گه‌وهه‌ری، خه‌ڵکی گوندی گردکسپیان سه‌ر به شارستانی پیرانشار له ته‌مه‌نی ٧٧ ساڵیدا به هۆی نه‌خۆشی کۆچی دوایی کرد.\nشه‌هید ئه‌حمه‌د گه‌وهه‌ری له دوای ڕوخانی ڕێژیمی پاشایه‌تی، وه‌ک زۆربه‌ی لاوه‌کانی ئه‌و کاتی کوردستانی ڕۆژهەڵات پێوەندی به حیزبی دێموکراته‌وه ده‌کات و له لکی ٤ی شه‌هید محه‌ممه‌د سه‌روکانی چه‌کی به‌رگری له نیشتمان ده‌کاته شان و ده‌بێتە پێشمه‌رگه.\nپاش چه‌ند ساڵ خزمه‌ت له ڕیزی پێشمه‌رگه‌کانی حیزبی دێموکراتدا، بەداخەوە ناوبراو له ساڵی ١٣٦٢ی هەتاوی له شه‌ڕێکی قاره‌مانانه‌ی هاوبه‌شی هێزەکانی سمکۆ و ئاوارەی ئه‌وکاتدا، هاوڕێ له‌گه‌ڵ شه‌هیدان قادری ئیفتخاری و خالید ناسر و عوسمان وه‌یسه و چه‌ند شه‌هیدێکی دیکه شه‌هید ده‌بن.\nته‌رمی دایە زارا لە نێو ئاپۆرای خه‌ڵکی گوندی گردکسپیان به خاک سپێردرا.\nحیزبی دێموكراتی كوردستانی ئێران، سەرەخۆشی لە بنەماڵە و كەس‌وكاری دایە زارا په‌یغامی دەكات و خۆی بە شەریكی خەم و پەژارەیان دەزانێت.


2/9/2020 4:18:37 PM\nمە گوت عێراق وەلاتێ عرق و دین و مللەتایە، لێ خودان شارستانیەت و دەولەمەندیەکامەزنە، ئەم بەحسا دێروک و شەرستانیەتا وێ ناکەین، لێ دێ بێژن ئەڤ وەلاتە بھەردەمی تژیە ژ ھەڤرکانی و پێکدادان و لێکدانێن مەزن، چ ژ بەرئەنجامێ ھەبونا نەژاد و توخمێن ژێک جودا یان ژی ژ بەرئەنجامی ھزر و بیر و ئایدیا و دین و مەزھەبێن وێ، یێن جودا جودا، ئەڤەپرسەکا ئالوز و مشتی کێش و ڤەکێشە.جارێ ئەم ل سەر ئەڤێ ژێ نا ئاخفین، دێ ھێین پیچەکێ بەحسا مژارا لپاش ئازادیا عێراقێ( سالا۲۰۰۳ێ) کەین، مەدگوت سەدام و حزبا بەعس دکتاتورن، مروڤ کوژن، زولمێ دکەن..ئەوان ئەنفال راکرن، خەلک کیمیا باران کرن، کوچ و چول کاریی ب بەرنامە کرن، کوشتارگەھێن مەزن دروست کرن،براستی ژی وەسان بوو باشە ئەم بێینە سەر مژارێن لپاش حاکمداریا سەدامی.کوشتن دوقات و سێ قاتی بو، دزی و تالانکاری بویە پیشە، جاسوسیەت، درە وفەسادا ئەخلاقی چەندین قاتی بوویە، ل ھەر جھەکی جوداکاری و مرن دھێتنە دیتن و بەرنامە کرن.\nوەلات بویە وارێ شەبەح و تورێن قاچاغ و تەزویرێ، باب خودانیێ ل کوری ناکەتن، کور خو ل بەندا بابی ناگرین..سەردەمێ مەجلس الحوکم، جەعفەری، مالکی، عەبادی، عادل عبدالمھدی...بنەفسێ تاس و حەمامان دەرباز بوو.ھند نەمایە محمد تەوفیق عەلاوی حوکمی وەربگریتن و ھێشتا نەچوویە سەر کورسیکێ نەرازیبوونان جادە یێن داگرتیتن، گازی دکەن، عەلاوی کاندیدێ ئیرانێ یە،بەربژێرێ سەدری و حەشدا شەعبیە، نوێنەراتییا حزب و قەوارەیێن گەندەل دکەن، نکاریتن جادا عێراقی تێر بکەتن کەواتە رەوشا عێراقێ یاخرابە، ھەردچیتن خرابترێ دبیتن، دا ئەم دەست ژوان بەردەین و بێینە سەر پرسا ھەرێما کوردستانێ.\nحاکمداریا ھەرێما کوردستانێ پیچەکێ بێخین بن روناھیا چاڤان ئەڤە زێدەتری۱۷سالانە عێراق ئازاد بووی، روژ ب روژێ رەوش خرابتر و وێرانترە...باشە ئەڤە ٣٠ سالە ھەرێما کوردستانێ ئازبوویە، ئەم حوکمێ خۆ دکەین باشە وەلاتەک زێدەتی ھزار و ٤٠٠سالانە داگیر کری، مللەتەک بن دەست کو زێدەتری ٣٠ سالانە ئازدابوویە، سالانە گەندەلی بەردەوامە و بوویە دیاردە، سەرکوتکاری و کوشتنا ئازادیێ بوویە کار، بێ باوەری، ئیرادەیەکا ھەژوک و لاواز، حوکمەکێ کلاسیکی بنەمالکی و پاشدامایی، ھەژاری، بێ کاری، برسێتی روژ ب روژێ رەوش خرابتر و وێرانترە، باشە ئەڤێ چەندە، کی ژێ بەرپرسیارە! کی ھەیە خو بکەتن خودان! چارەسەری دێ چ بیتن!! ئەم چ بژاردەیێ لبەر خو بگرین!! براستی ژی ئاسویەکێ زەلال ناھێتن دیتن و سەر کردێن مە، حزبێن مە، بزاڤا مە، تاکو خەلکێ مە ب گشتی گیرودەیێ بوریەکێ خراب و ھزرکرنەکا ئالۆزی و شوپ و رێبازێن کەڤنار و مژارەکا تاری و تەمەدویە،چاڤێن مە نابینن، ھشێن مە ژکار کەڤتینە ئەم ل ھیڤیا دوعایێن دەی باباینە، بخاترا خاترا ئەڤە ژی بێچارییە و بڤی رەنگی چارەسەری زور یا بزەحماتە! ل گورەی ھزرا من، چارەسەریێ، دێ کوم کەم و د سێ گوشەیەکێ دا دەمە دیار کرن:\n١.ئەم وەکی مللەت(ب باش و خراب) دڤێتن، خیلافاتێن خو بدەینە ئالەکی، بگەرمی بێینە سەرجادەیان و گازی دەستھەلات و حزب و سەرکردە و بن گردێن خوە بکەین.بێژینێ ئێدی بەسە و شەرم ژ خو بکەن، ھوین بخرابیێن خو، ئەم ژی بوێ زولما ھەوە ل مەکری.وەرن دا دەستپێکەکا نوی، بەرنامەیەکێ نوی و گشتگیر پێکڤە دانینن، دەستێن خو بێخینە ناڤک و تونێلێن تاری بکەینە روناھی و بپێکڤەیی و بھەڤپشکی و بدادەڤانی خودانیێ ژ خو و ئاخا خو ل دوزا خو بکەی.\n٢.سەر ژنوی و بساخلەمی دام و دەزگەھێن خوە یێن ئیداری، مەدەنی، جەماوەری، لەشکەری، ئەمنی نویژەن و چاکساز و پاکسازی بکەین..قرێژ و گەمارا سالێن بوری بشوین و پاقژ بکەین، رێگەچارەسەری و سەمتەکا گەل ڤیانی و ئاخ پارێزی لبەر خو بگرین و پێکڤە بو ژیانێ و بو حەز ژێ کرنێ خەباتا مان و نەمانێ بکەین.\n٣.دبلوماسیەتەکا نوی و بزانست بوون، پەیوەندیێن ھەمی ئالیان و بھەڤپشکیەکا ساخلەم و ل گورەی بەرژەوەندین ھەڤپشک و ئالیسەنگ چ لسەرئاستێ دونیایێ یان ژی لسەر ئاستێ ھەرێم و ناڤخویی لبەرخو بگرین و بسوزداری کار بکەین.\nچ شک ژی تێدا نەماینە، بڤی رەنگی، ل سەر ڤان رێک و پرەنسیپێن کەڤنار و مالا مە ھەردێ یا وێران بیتن،تشتێ مە ھەردێ ل مللێ مەبیتن. نیشتیمان دێی داگیر کری بیتن، گەل ژی دێ رەڤەند و دەربەر بیتن لەومانێ باشترین ناڤ و نیشان ئەوە بێژین کون ژ پاتەیی مەزنترە!!.


جان کێری له هه‌وڵه‌کانی بۆ ئاشتی نێوان ئیسرائیل و فه‌له‌سـتینیـیه‌کان به‌رده‌وامه\nجان کێری وه‌زیری ده‌ره‌وه‌ی ئه‌مه‌ریکا هه‌وڵ ده‌دات وتووێژه‌کانی ئاشـتی نێوان ئیسرائیل و فه‌له‌سـتینیـیه‌کان که کۆسپ و گرفتیان هاتووه‌ته به‌رده‌م، بۆ ئوردن بگوێزرێنه‌وه، ئه‌مه‌ش له نێوه‌ندی سکاڵای هه‌ردوو لا که هه‌ر یه‌که‌یان به‌رامبه‌ره‌که‌ی تاوانبارده‌کات به‌وه‌ی ته‌گه‌ره ده‌خاته ڕێی ئه‌و وتووێژانه‌ی وا بۆ سێ مانگه ده‌سـتیـپێـکردووه‌ته‌وه.\nبه‌ڕێز کێری بۆ جاری دووه‌م له ماوه‌ی چه‌ند ڕۆژێـکدا له‌گه‌ڵ مه‌حمود عه‌باس سه‌رۆکی فه‌له‌سـتینیـیه‌کان کۆده‌بێته‌وه. هه‌روه‌ها ئه‌م گه‌وره دیپـلۆماته‌ی ئه‌مه‌ریکا ڕۆژی چوارشه‌ممه دوو جار له‌گه‌ڵ بنیامین نه‌ته‌نیاهو کۆبووه‌ته‌وه و بڕیاره ڕۆژی هه‌ینی له ئۆرشه‌لیم بۆ جاری سێـیه‌م چاوی پـێی بکه‌وێت.\nفه‌له‌سـتینیـیه‌کان ناڕه‌زایـیان ده‌ربڕیوه له به‌رامبه‌ر به‌رده‌وامبوونی ئیسرائیل له بنیادنانی نیشته‌جێی نوێ له‌و ناوچانه‌ی فه‌له‌سـتینیـیه‌کان ده‌یانه‌وێت بـبن به به‌شێـک له خاکی ده‌وڵه‌ته‌که‌یان له ئاینده‌دا. نه‌ته‌نیاهوش ڕۆژی چوارشه‌ممه‌ش نیگه‌رانی خۆی نیشـان دا له باره‌ی وتووێژه‌کانه‌وه و فه‌ڵه‌سـتینیـیه‌کانی تاوانبارکرد به خولقاندنی کێشه و گرفت.\nوه‌زیری ده‌ره‌وه‌ی ئه‌مه‌ریکا که دووپاتی کردووه‌ته‌وه ئه‌مه‌ریکا بنیادنانی ئه‌و نیشته‌جێـیانه به نا شه‌رعی داده‌نێت، گوتویه‌تی سووره له‌سه‌ر درێژه‌دان به هه‌وڵه‌کانی له پـێناو گه‌یشـتن به ئاشـتی له ڕۆژهه‌ڵاتی ناوه‌ڕاستـدا.


هه‌واڵی شاره کوردییه‌کان له هه‌ڵبژاردنه‌کان - SAHAR KURDISH (Sorani)\nهه‌واڵی شاره کوردییه‌کان له هه‌ڵبژاردنه‌کان\nهەواڵدەرییە رۆژئاواییەکان لە یەکەمین کاردەنەوەی خۆیاندا هەمبەر بە دەستپێکی هەڵبژاردنی سەرکۆماری و شۆراکانی ئیسلامیی شار و گوند لە ئێران جەختیان کرد لە سەر «سەفە درێژەکانی دەنگدەران». بەپێی راگەیێندراوی بەرپرسانی سیتادی هەڵبژاردنی وڵات 56 ملیۆن و 410 هەزار و 236 کەس دەتوانن دەنگ بدەن کە لەم رێژەیە 1 ملیۆن و 350 هەزار و 294 کەس دەنگی ئەوەڵی خۆیان دەدەن.\n- سه‌فی چاوه‌ڕوانی بۆ ده‌نگدان له کرماشان درێژ ده‌بێته‌وه . له یه‌که‌م کاتژمێره‌کانی ده‌ستپێکی ڕه‌وتی ده‌نگدان بۆ هه‌ڵبژاردنی 12هه‌مین خولی سه‌رۆکایه‌تیی کۆمار بازنه‌کانی ده‌نگدان له کرماشان قه‌ره‌باڵغیی به‌رچاو به‌خۆوه ده‌بینن.\nسه‌فی چاوه‌ڕوانی بۆ ده‌نگدان له کرماشان\nپاش ده‌ستپێکی کاتی ڕه‌وتی ده‌نگدان بۆ هه‌ڵبژاردنی سه‌رۆک کۆماری و شۆرای شار و گوند خه‌ڵکی کرماشان به ڕێژه‌ی به‌رچاو سه‌ردانی بازنه‌کانی کۆکردنه‌وه‌ی ده‌نگی هاووڵاتییانیان کردووه و سه‌فی چاوه‌ڕوانی بۆ ده‌نگدان درێژ بۆته‌وه. پڕۆسه‌ی ده‌نگدان به شێوازی ئارام له حاڵی ئه‌نجامدایه و تا ئێستا هیچ کێشه‌یێک له‌وباره‌یه‌وه ڕانه‌گه‌یێندراوه.\n- پێشنوێژی هه‌ینی و فه‌رمانداری بانه به ئاماده‌بوون له بازنه‌ی ژماره 10ی ده‌نگدان له مزگه‌وتی جامیعی بانه ده‌نگه‌کانی خۆیان بۆ هه‌ڵبژاردنی دوازده‌هه‌مین خولی سه‌رۆکایه‌تیی کۆمار و پێنجه‌مین خولی شۆرای ئیسلامیی شار و گوند خسته سندۆقه‌وه.\nمامۆستا عه‌بدوڵڵا حه‌یده‌ری و محه‌مه‌د فه‌لاحی سه‌رله‌به‌یانیی ڕۆژی هه‌ینی له بازنه‌ی ژماره 10ی ده‌نگدان له مزگه‌وتی جامیعی بانه ده‌نگه‌کانی خۆیان بۆ هه‌ڵبژاردنی دوازده‌هه‌مین خولی سه‌رۆکایه‌تیی کۆمار و پێنجه‌مین خولی شۆرای ئیسلامیی شار و گوند خسته سندۆقه‌وه.\n- نوێنه‌ری وه‌لی فه‌قی له پارێزگای کوردستان به یاوه‌ریی پێشنوێژانی ئه‌هلی سوننه‌ی پارێزگا له مزگه‌وتی جامیعه‌ی شاری سنه ده‌نگی خۆی خسته سندۆقه‌وه . نوێنه‌ری وه‌لی فه‌قی له پارێزگای کوردستان له پێی سندۆقی ده‌نگداندا ڕایگه‌یاند: پێویسته هاووڵاتییانی کوردستان و تێکڕای وڵات شایسته‌ترین پاڵێوڕاو هه‌ڵبژێرن.\nنوێنه‌ری وه‌لی فه‌قی له پارێزگای کوردستان ده‌نگی خۆی خسته سندۆقه‌وه\nئایه‌توڵڵا حسێنی شاهڕوودی ڕایگه‌یاند : هه‌ڵبژاردن به مانای چاره‌ی خۆنووسینی گه‌له و به‌رپرسانی وڵاتیش هه‌ر له شۆرای گونده‌کانه‌وه تا سه‌رۆکایه‌تیی کۆمار له لایه‌ن هاووڵاتییانه‌وه هه‌ڵده‌بژێردرێن.\n- پارێزگاری کوردستان له مزگه‌وتی حه‌زره‌تی فاتێمه له شه‌قامی کرێکار ده‌نگی خۆی خسته سندۆقه‌وه. عه‌بدولمحه‌مه‌د زاهیدی، پارێزگاری کوردستان سه‌ردانی بازنه‌ی هه‌ڵبژاردن له شه‌قامی کرێکاری شاری سنه‌ی کرد و ده‌نگی خۆی بۆ هه‌ڵبژاردنی دوازده‌هه‌مین خولی هه‌ڵبژاردنی سه‌رۆکایه‌تیی کۆمار و پێنجه‌مین خولی هه‌ڵبژاردنی شار و گوند خسته سندۆقه‌وه.\nزاهیدی له مزگه‌وتی حه‌زره‌تی فاتێمه ڕایگه‌یاند: داوا له هاووڵاتییان ده‌که‌م ده‌نگدانی خۆیان نه‌خه‌نه دواکاتژمێره‌کان تاکوو تووشی قه‌ره‌باڵغی نه‌بن.\n- نوێنه‌ری وه‌لی فه‌قی له پارێزگای کرماشان پاش ده‌نگدان ڕایگه‌یاند: به‌شداریی هاووڵاتییان له هه‌ڵبژاردندا به مانای "به‌ڵێ" وتن به نیزامی ئیسلامیی ئێرانه.\nپێشنوێژی هه‌ینیی کرماشان له پێی سندۆقی ده‌نگداندا\nئایه‌توڵڵا مسته‌فا عوله‌ما، پێشنوێژی هه‌ینیی کرماشان له مزگه‌وتی جامیعه‌ی شاری کرماشاندا ده‌نگی خۆی خسته سندۆقه‌وه و جه‌ختی له‌سه‌ر به‌شداری له پڕۆسه‌ی ده‌نگداندا کرده‌وه.\n- پێشنوێژی هه‌ینیی ئیلام ده‌نگی خۆی خسته سندۆقی ده‌نگدانه‌وه. محه‌مه‌د نه‌قی لوتفی پێشنوێژی هه‌ینیی ئیلام له مزگه‌وتی "صاحب الزمان"ی شاری ئیلامدا ده‌نگی خۆی خسته سندۆقه‌وه.\nهاووڵاتییانی ئیلام له سه‌ره‌تای ڕۆژی 29ی گوڵانه‌وه له پێ سندۆقه‌کانی ده‌نگداندا ئاماده بوون و ده‌نگی خۆیان ده‌خه‌نه سندۆقه‌کانه‌وه. 740 سندۆقی ده‌نگدان بۆ کۆکردنه‌وه‌ی ده‌نگی هاووڵاتییان له 12هه‌مین خولی هه‌ڵبژاردنی سه‌رۆکایه‌تیی کۆمار و 740 سندۆقیش بۆ کۆکردنه‌وه‌ی ده‌نگی پێنجه‌مین خولی هه‌ڵبژاردنی شۆرای شار و گوند له پارێزگای ئیلام دابین کراوه.\nبه‌شداری زۆری شاره کوردییه‌کان له هه‌ڵبژاردنه‌کان\n- ئه‌مڕۆ هاوکات له‌گه‌ڵ هه‌موو خه‌ڵکی ئێران، شارۆمه‌ندانی شاره کوردییه‌کانی ئێرانیش به گه‌رمی پێشوازیان له هه‌ڵبژاردنه‌کان کرد. سه‌فی وه‌ستان بۆ ده‌نگدان هه‌ر له به‌یانیه‌وه ده‌ستی پێ کردووه و زۆربه‌ی شاره کوردییه‌کان خه‌ڵک به‌ره‌و سه‌ندووقه‌کانی ده‌نگدان ده‌ڕۆن.\nله ئێستادا خه‌ڵکێکی زۆر له شاره کوردییه‌کان به تایبه‌ت مه‌هاباد، سه‌قز، سنه، مه‌ریوان، کرماشان و ئیلام له سه‌فی ده‌نگدان ڕاوه‌ستاون و ماتڵی ئه‌وه‌ن تاکوو ده‌نگ بده‌ن.\nپڕۆسه‌ی ده‌نگدان به شێوازی ئارام له حاڵی ئه‌نجامدایه و تا ئێستا هیچ کێشه‌یێک له‌وباره‌یه‌وه ڕانه‌گه‌یێندراوه.\nئادار 19, 2017 14:59 Asia/Tehran\nهەندێک زانیاری سەبارەت بە بەربژارەکانی هەڵبژارتنەکانی سەرۆک کۆماریەتی لە ئێراندا\nتەگبیری لێژنەی ھەڵبژاردنی عێراق بۆ تۆمار کردنی دەنگی ئاوارەکان\nسندوقی نێودەوڵەتیی دراڤ : هاوکاری لەگەڵ بانکی ناوەندی ئێران بەردەوام دەکەین


پێوانەی چاکسازی باش بوونی گوزەرانی خەڵکە نەک پروپاگەندە! … سەردار عەبدوڵا حەمە – Dengekan\nbySardar AbdullahHama\tOctober 19, 2020\tGeneral\nئەم ووتارە لە سەر بەشێکی قسەکانی مەسرور بارزانیە لە پەرلەمانی کوردستان لە ٥ی تشرینی یەکەمی ٢٠٢٠\nسەرەنجام سەرۆکی بە ناو حکومەتی هەرێمی کوردستان مەسرور بارزانی ئامادەی پەرلەمان بوو بەویستی خۆی نەک لە سەر بانگێهێشت کردنیژمارەیەک پەرلەمانتار.\nمەسرور بارزانی لە سەرجەم قسەکانیدا هەوڵی ئەدا شکستی کابینەکەی بخاتە ئەستۆی کابینەکانی پێش خۆی و حکومەتی عێراق و نەبوونی دەوریسەرەکی کەرتی تایبەت .\nهیچ یەک لە کابینەکانی پێشوو نەیانووتوە چاک سازی ناکەن چ لە کاتی پروپاگەندەی هەڵبژاردنەکاندا بوو بێت یا دواتر هەمیشە درۆی باشتر کردنیبژێوی خەڵک و ڕووبەڕووبوونەوەی گەندەڵیان کردووە وەک ئەم کابینەی ئێستا . بە پێی قسەکانی مەسروربارزانی بێت کابینەکانی پێشوو درۆیانکردووەو چاکسازیان نەکردووەو خراپسازیان کردووە و کێشە و گرفتێکی کەڵەکە بووی زۆریان بۆ ئەم جێهێشتووە بۆیە بارودۆخەکە بە ئەو کۆنتڕۆلناکرێ یا قورسایی زۆر لە سەر ئەو دا ئەنێ . هەر بەم بۆنەوە داوای چاوەروانی زیاتر دەکا لە خەڵکی کوردستان پێ یان دەڵێ بە یەک ساڵیکابینەکەی ئەو مەحاڵە سەرکەوتن بە سەر ئەو گرفتە کەڵەکە بووانەدئا بێتە دی و دەبێ کاتی زیاتری بۆ دابنێن . دیارە هێشتنەوەی خەڵک لە چاوەروانیداتەنها قسەی مەسرور بارزانی نیە سەرجەم کابینەکانی پێشوو تر ئەم کارەیان کردووە هەموو بیرمانە لە نەوەدەکاندا لە بەرانبەر ناڕەزایەتیەکاندادەیانووت حکومەتەکەمان ساوایە و دواتریش بیانووی داعش و ئاوارەکان کرایە کەرەستەی هێشتنەوەی خەڵک لە چاوەروانیدا ، ئەمە تەنها پیشەیکابینەکانی پێشووش نەبووە بەڵکو هەمیشە حکومەتە بۆرژواکان شتێکیان کردووە بە کەرەستە بۆ هێشتنەوەی خەڵک لە چاوەروانیدا وەک کاتی خۆیحکومەتی بەعس دەیووت جارێ لە شەڕداین لە گەڵ ئێران و جارێکی تر دەیووت لە شەڕداین لە گەڵ ئەمەریکا و ووڵاتانی رۆژ ئاوا. نیشتمان لەمەترسیدایە با دوای ئەمانە ئاڵوگۆڕ دەکەین .\nخەلکی کوردستان هەقیەتی بپرسێ کابینەکانی پێشووش هەرخۆتان بوون هەرپارتی و یەکێتی بوون خۆ حیزبی تر نەبوون بۆچی هێشتتان ئەو هەمووگرفتانە کەڵەکە بێ ؟ بۆچی زوو نەتان گۆڕین؟ یا ئەگەر ئەوەندە گرفتیان کەڵەکە کردووە وەک ئەوە مووچەیان لە کاتی خۆیدا نەداوەو قەرزێکی زۆریانکردووە و هتد دەبوو لێپرسینەوەیان لەگەڵ بکردنایە ، باشە ئەگەر وایە ئەوەندە کابینەکانی پيێشوو بێ توانا و شکست خواردوو بوون چۆنە دواتر هەرلە ناو حیزبەکانی خۆتانەوە هەڵتانبژاردن بۆ پلەی باڵاتر ، نيچیروان بارزانی کە سەرۆکی زۆربەی کابینەکان بوو کردتانە سەرۆکی هەرێمیکوردستان و بەرهەم صالحتان کردە سەرۆک کۆماری عێراق.\n. دەبێ لەوە ڕیاکارانە تر چی بێت کە کابینەکانی پێشوو بکەیتە هۆی بەرەو پێشنەچوونی بە ناو چاکسازیتان یا بە مانایەکی تر شکستان .\nحکومەتی عێراق یەکێ تر لە هۆکارەکانی ئەم بارودۆخەی کوردستان بوو لە قسەکانی مەسرور بارزانیدا چونکە مووچەی نە ناردووە و بودجەی پێنەداون ، باشە ئەگەر ئەوە هۆکار بووە بۆچی واز لەو حکومەتە ناهێنن ؟ بۆچی لە بەغدا ناکشێنەوە و بۆچی کار بە ئەنجامی ریفراندۆم ناکەن ؟ بۆچیپلە و پۆستان وەرگرت ؟ سەرۆکی کۆمار و چەندین وەزیر و ئەندام پەرلەمانی حیزبەکانتان لە بەغدا بۆچیە ئەگەر خێرێکیان نیە بۆ خەڵکی کوردستان؟ئەم جۆرە قسانە مایەپووچ دەبنەوە کاتێ ئێوە بە کردەوە بەغدا بە دۆست دەزانن و بە قسەش بە دوژمنی دەزانن. مەسرور بارزانی لەلایەک دەیووتبارودۆخی خەلکی کوردستان باشترە لە دەوروبەرەکانی خۆی مەبەستی ئەو خەلکی ژێر دەسەڵاتی حکومەتی عێراقە کەچی چاوەروانی مووچەوبووجەی ئەو حکومەتەش دەکا ئەمە ئەوە ناگەیەنێ ئەو حکومەتە باشترە لە ڕووی داراییەوە ئەمە لە لایەک لە لایەکی ترەوە ئەو حکومەتە هیچ نەبێهەموو مانگێ مووچەی خەڵک دەدات بەڵام جەنابی مەسرور ئێوە ئەوەش ناکەن بەچی خەلکی کوردستان باشتر ئەژی هەردوو لاتان دوو دەسەڵاتیدزو مافیان نەخەڵکی عێراق و نە خەڵکی کوردستان ژیانێکی شایەستە بە مرۆڤیان نیە لە سایەی ئێوەوە .\nنەبوونی دەوری کەرتی تایبەت لە قسەکانی مەسرور بارزانیدا هۆکارێکی تر بوو بۆ شکستەکەیان بۆ یە پێ ی وایە کەرتی تایبەت ئابوری کوردستانپێش دەخات !! ئەمڕۆ لە سەرتاسەری جیهابدا نیولیبرالیزم ئەم پروپاگەندەیە دەکا کە گواایە دەبێ گرنگی بەکەرتی تایبەت بدرێ . باشە ئێوە جیهانیسەرمایەداری نابینن کە لە ژێر سایەی نیۆلیبرالیزمدا لە چ قەیرانێکدا یە ؟ چونکە کەرتی تایبەت بەدوای قازانجی شێتانەوەیە بۆ ئەمەش نرخ و بەهایکاڵاکانی بەرز دەکاتەوە ئەوە لە لایەک لە لایەکی تر بۆ ئامانجی قازانجی زیاتر کرێکار لە سەر کار دەردەکا و کرێ ی کەم دەداو سەعاتی کار زیاتردەکا تاوای لێ دێت هێزی کڕينی کاڵاکان کە زۆربەی خەلکە نامێنێ ، کەم دەبێتەوە بۆیە قەیران لە دوای قەیران ڕوو دەدات ، سیاسەتی کەرتی تایبەتلە جیهاندا ڕوو لە شکستە . مەسرور بارزانی هەر لە میانەی قسەکانیدا لەم بارەوە ووتی( خۆ ئێمە سیستەمی سۆشیالیستی و کۆمۆنیستی بنیاتنانێین )، ئەو پێ ی وایە ئەو سیستەمە باش نیە بۆ گەشەی ئابوری . هەر بۆ بیرهێنانەوە پێویستە نموونەی شوڕشی سۆشیالیستی ئۆکتۆبەری روسیابێنینەوە پاش سەرکەوتنی ئەم شۆڕشە لە ڕووی ئابوریەوە چەند هەنگاوێکی کەم نرا وەک نەهێشتن یا کەمکردنەوەی کەرتی تایبەت ئەو کاتە ووڵاتیروسیای لە دواکەووتوترین ووڵاتی ئەوروپاوە کردە پێشکەوتووترین ووڵات لە ڕووی گەشەی ئابوریەوە بە جۆرێکی لێ هات بووە هاوشانی ئەمریکائەوەی کە ئەنجامەکەی چی بوو هۆکارەکەی ستالین و ئەوانەی دواتر هاتن نەیانتوانی کارەکانی شۆڕش تەواو بکەن ئەوە باسێکی ترە ، یەکەم کارێکشۆڕش لە روسیا کردی کارەبای گەیاندە دوورترین گوندی روسیا کەچی ئێوە کارەبای کوردستانتان بڕی و تا ئێستایش کورستان وەک ٣٠ ساڵپێشتری لێ نەهاتوەتەوە کە حکومەتکانی پێشووی عێراق لە ڕێ ی کەرتی گشتیەوە دابینیان کردبوو .\nئەگەر ئێوە پێتان وایە ئەو ووڵاتانەی کە سیستەمەکەیان سەرمایەداری دەوڵەتیە بە ناوی کۆمۆنیست و سۆشیالیستەوە بیانسێنن ئەوە هەڵەیەکی گەورەدەکەن. هەرچەندە کۆمۆنیستی و سۆشیالیتیش نین بەڵام کەرتی گشتیی بنەمای ئابوریانە کەچی گەشەیان کردووە لە ڕووی ئابوریەوە چین بۆنموونە ئەمڕۆ کەوتوەتە پێش هەموو سیستەمی ئەوروپا ورۆژئاواوە بە ئەمریکاشەوە . هەر بۆیە من پێم وایە کەرتی تایبەت دەوری نیە لە گەشەیئابوریدا چاو لە تورکیا بکەن بزانن کەرتی تایبەت چی لە ئابوری ئەو ووڵاتە کردووە . دەبێ ئەوەش لە بەرچاو بگرین هەر گەشەپێدانی ئابوری گرنگنیە گرنگ دابەش کردنی سامانە بە شێوەیەکی یەکسان گرنگ ئەوەیە بزانین کام سیستەم لە قازانجی چینی کرێکارو زەحمەتکێش و چینە کەمدەرامەتەکانە تا کەرتی گشتی باڵادەست بێت ئەم چینە خۆش گوزرەانتر دەبێت دەبێ سیستەمێ هەڵبژێرین کە سامانی کۆمەڵگا بۆ هەموو کۆمەڵگابێت نەک بۆ چەند کەسێک.\nبیانووی کورۆنا یەکێ تر لە هۆیەکانی بەرەو پێشەوە نەچوونی چاکسازیەکان بووە لە قسەکانی مەسرور بارزانیدا، وەک پێشتر ووتم دەسەڵاتەبۆرژواکان هەمیشە بیانوویەکیان هەیە بۆ خراپی بارودۆخی خەڵک. پرسیار ئەوەیە لێرەدا ئایا کورۆنا کاریگەری هەبووە لە سەر ژیان و بارودۆخیخودی مەسرور و باوکی و برازاکانی و سەرجەم بەرپرسان؟ نەخێر ئەی کەوایە نابێ هۆکاریش بێت بۆ خراپ بوونی بارودۆخی خەلکی کوردستانیش، لە کاتێکا سیستەمێکی حوکمڕانی ئینسانی و عادیلانە هەبێ بۆیە گرفتەکە کۆرۆنا نیە بەڵکو سیستەمی ناعادیلانیە، دابەش نەبوونی سامانی ووڵاتە بەعادیلانە . دەبوو کورۆنا ببوایەتە هۆی چاکسازی زیاتر نەک بیکەنە گرفت بۆ خەڵک دەبوو لەم کاتەدا سەروەت و سامی دزراو دابەش بکرێ بە سەرخەڵکیدا بۆ ئەوەی خەلکی پارێزراو بێ لەو ڤایرۆسە و پێویستیان بە کار کردن و چوونەوە دەرەوە نەبێ وەک لە کۆمەڵگا پێشکەوەتووەکاندا هەر ئەوکارە کرا ، بە پێچەوانەوە کۆرۆنا بوو بەخێر بۆ دەسەڵاتداران بازرگانی و بەقاچاخ بردنی نەوت و هێنانی دەرمانی ئیکسپایەر و بووە هۆیدەسکەوتی زیاتر بۆ خۆیان بەڵام چینەکانی خوارەوە ژیان و گوزەرانیان خراپتر بوو بەهۆی ئەم پەتاوە.\nدوا قسە ئەوەیە ئەگەر چاکسازیەک بارودۆخ و ژیانی خەڵک باشتر نەکا ئەوە چاکسازی نیە و پرۆسەی چاکسازی فریوکاریەو درۆیەکی گەورەیە ئەمکابینەش هەر لە هەوڵی ئەوەدایە خەڵک خۆشخەیاڵ بکا بەوەی کاتی زیاتری بدەنێ تا چاکسازیەکانی بکات و خەڵک لە چاوەڕاونیدا بهێڵێتەوە تاکاتێکی نادیار لە ماڵەوە بن و نەیەنە شەقام بۆ داواکانیان ، خەڵکیش لە برسیەتی و لە هەژاریدا ڕاگرن و خۆشیان لە تێری و دەوڵەمەندیدا بهێڵنەوە . ئەم کابینەش وەک ئەوانی پێش خۆی نە ئەتوانێ چاکسازی بکا و نە ئەتوانێ دەسەڵاتێکی دادپەروەرانە دابین بکات بۆ خەڵکی کوردستان بۆیەچارسەر ڕاماڵینی یەتی .\nPrevious خیانەت … سەلام عومەر\nNext قوتابیان بوون بەسوتماک و قوربانی بەرژەوەندیەکانی مامۆستایان … ئاراس سەعید


هەندێک کۆمپانیای ئەمریکی ڕێگایەکیان دۆزیوەتەوە بۆ بەردەامیدان بە بازرگانی لەگەڵ هواوەی – کەی ئای تی ئێن\nگەرمترین 27, حوزه‌یران 2019\nهەندێک کۆمپانیای ئەمریکی ڕێگایەکیان دۆزیوەتەوە بۆ بەردەامیدان بە بازرگانی لەگەڵ هواوەی\n٢ ڕۆژ لەمەوبەر بڵاوبووەوە کە کۆمپانیای Micronی ئەمریکی لێکۆڵینەوەی کردووە و درکی بەوە کردووە کە سەرەڕای سزا و کێشەکان دەتوانێت بە شێوازێکی دیاریکراو بەردەامبێت لە بازرگانی لەگەڵ هواوەی، کۆمپانیا ئەمریکییەکان دەتوانن بەرهەمەکانیان بە هواوەی بفرۆشن بە مەرجێک ڕێژەی پارچە و تەکنەلۆژیا ئەمریکییەکان لە بەرهەمەکاندا ٢٥٪ تێنەپەڕێنن.\nبە پێی The New York Times میکرۆن تاکە کۆمپانیا نییە کە ئەم وردەکارییەی قۆستووەتەوە بۆ بەردەوامبوون لە بازرگانی لەگەڵ هواوەی، بەڵکوو چەند کۆمپانیایەکی ئەمریکی دیکەش، لەوانەش ئینتێڵ، هەستاون بەم کارە، بەپێی ڕۆژنامەکە، ئەندامانی ئیدارەی تڕەمپ ئاگاداری ئەم کارەن و ڕای جیاوازیان هەیە، هەندێک لە بەرپرسەکان پێیان وایە ئەم کارە دروست نییە و ناهێڵێت سزاکان ئامانجی خۆیان بە باشی بپێکن لە جەنگی ئابووری نێوان ئەمریکا و چین، هەندێکی دیکەش نەرمترن و خەمی ئەوەیانە کە ئەگەر ئەم ڕێگایەش لە کۆمپانیا ئەمریکییەکان دابخرێت، کاریگەری خراپی لەسەریان دەبێت.\nتاگەکان مۆبایل هەواڵ هواوەی


به‌ختیار له‌په‌تاى كۆرۆنا چاكبۆته‌وه و بۆ یارى كردن چاوه‌ڕێى پشكنینێكى تره · Kurdsport\nدەستپێک/هەواڵ/به‌ختیار له‌په‌تاى كۆرۆنا چاكبۆته‌وه و بۆ یارى كردن چاوه‌ڕێى پشكنینێكى تره\nیانه‌ى سه‌نعه‌ت نه‌فت-ى ئێرانى كه به‌رازیلى عه‌بادان و ئێران ناسراوه، هه‌واڵى دڵخۆشكه‌رى سه‌باره‌ت به به‌ختیار ره‌حمانى ناوه‌ڕاستكارى به‌ئه‌زموونى كورد و یانه‌كه‌یان به‌میدیاكان و جه‌ماوه‌رى یانه‌كه‌ى گه‌یاند كه یاریزانى ناوبراو ته‌ندروستى باش بۆته‌وه و ده‌گه‌ڕێته‌وه بۆ مه‌شقه‌كان.\nبه‌ختیار ره‌حمانى ناوه‌ڕاستكارى كوردى یانه‌ى سه‌نعه‌ت نه‌فت عه‌بادان و پێشووى هه‌ڵبژارده‌ى تۆپى پێى ئێران پاش یارى نێوان یانه‌كه‌ى و یانه‌ى ئیستقلال تاران له‌هه‌فته‌ى 25ى پڕۆلیگى یانه‌كانى ئێران له‌ڕۆژى 17-7-2020، پشكنینى بۆكرا و ده‌ركه‌وت كه هه‌ڵگرى ڤایرۆسى كۆرۆنایه و نیشانه‌كانى تێداهه‌یه، به‌مهۆیه‌وه‌ش له‌ماڵه‌كه‌ى خۆیدا كه‌ره‌نتینه‌كرا و چاره‌سه‌رى پێویستى به‌كارهێنا، پاش هه‌فته‌یه‌ك یانه‌كه‌ى پشكنینى بۆكرد و ئه‌نجامى پشكنینه‌كه بۆ یاریزانى ناوبراو ئه‌رێنى و دڵخۆشكه‌ربوو، له‌ئێستادا بارودۆخى باشتره و به‌ره‌و چاكبوونه‌وه‌ى كۆتایی ده‌چێت.\nبه‌پێى راگه‌یه‌نراوێكى یانه‌كه له‌وانه‌یه به‌ختیار بۆ هه‌فته‌یه‌كى تریش له‌كه‌ره‌نتینه‌دا بێت و به‌ر له‌یارى داهاتوویان له‌پڕۆلیگى یانه‌كانى ئێران كه به‌رامبه‌ر به‌یانه‌ى شه‌هر خۆدرو-ه له‌هه‌فته‌ى 27ى خوله‌كه، پشكنینێكى ترى بۆ ده‌كه‌ن و ئه‌گه‌ر ئه‌نجامه‌كه‌ى ئه‌مجاره‌ش ئه‌رێنى بێت، ئه‌وا له‌گه‌ڵ یاریزانانى یانه‌كه‌یان ده‌ست به‌مه‌شق و راهێنان ده‌كاته‌وه.\nبه‌ختیار ره‌حمانى سه‌باره‌ت به‌په‌تاى كۆرۆنا ئه‌وه‌ى بۆ میدیاكانى وه‌رزشى ئێران ئاشكرا كردووه كه سه‌ره‌تا هاوسه‌ره‌كه‌ى دووچارى نه‌خۆشى كۆرۆنا بووه و پاشان خۆى و جگه له‌یانه‌كه‌ى و كڕینى كه‌لوپه‌ل له‌بازاڕ نه‌چۆته شوێنى تر و نازانێت چۆن دووچارى ڤایرۆسه‌كه هاتووه، هه‌روه‌ها به‌ختیار-ى ته‌مه‌ن 28 ساڵ وتى: خۆشبه‌ختانه ڤایرۆسى كۆرۆنا نه‌گه‌یشتووه‌ته سییه‌كانم.\nشایه‌نى باسه به‌ختیار مه‌جید ره‌حمانى ناوه‌ڕاستكارى كورد خه‌ڵكى شارۆچكه‌ى سه‌رپێڵ زه‌هاو-ى سه‌ر به‌شارى كرماشانى رۆژهه‌ڵاتى كوردستانه و سەرەتا بۆ یانەی زاگرۆس-ی جوانڕۆ یاری كردووە و پاشان له‌ژیانى یاركردنی پیشه‌گه‌ریدا ساڵانى 2007 تا 2019 بۆ یانه‌كانى فولاد نوین و فولاد خوزستان ئه‌هواز و تراكتۆرسازى ته‌برێز و ئیستقلال تاران و په‌یكان و فولاد خوزستان ئه‌هواز و زوب ئاهان ئه‌سفه‌هان و سیپاهان ئه‌سفه‌هان و ساڵانى 2004 تا 2014 بۆ هه‌ڵبژارده‌كانى بێچووه‌شێرانى ژێر ته‌مه‌ن 15 ساڵ و تازه‌پێگه‌یشتووانى ژێر ته‌مه‌ن 17 ساڵ و لاوانى ژێر ته‌مه‌ن 20 ساڵ و ئۆڵۆمپى ژێر ته‌مه‌ن 23 ساڵ و یه‌كه‌مى ئێران یارى كردووه.


گرنگترین ڕووداو و دیارده گه‌ردوونییه‌كانی ساڵی2017\nگرنگترین ڕووداو و دیارده گه‌ردوونییه‌كانی ساڵی2017   11/1/2017\nئه‌مساڵی 2017 دانیشتوانی گۆی زه‌وی شاهێدی چه‌ندین ڕووداو‌و دیارده‌ی گه‌ردونیی ده‌بن له‌خۆرگیران‌و نزیككه‌وتنه‌وه‌ی كلكدار‌و نزیكبوونه‌وه‌ی هه‌ساره‌كان له‌یه‌كتر و چه‌ند دیارده‌یه‌كی دیكه.\nبه‌پێی ڕاپۆرتێك كه پێگه‌ی ناشیونال جوگرافیك بڵاویكردووه‌ته‌وه، چه‌ندین دیارده‌و ڕووداوی گه‌ردوونیی ده‌بینرێن‌و شایسته‌ی ئه‌وه‌ن خه‌ڵك له‌ڕۆژمێره‌كانیان وه‌ك دیارده‌ی ده‌گمه‌ن و مێژوویی تۆماری بكه‌ن.\nبه‌پێی ڕاپۆرته‌كه یه‌كه‌مین دیارده‌گه‌ردوونیی له 11 شوباتی داهاتوودا ده‌بینرێت، نزیكبونه‌وه‌ی كلكدارێكه له‌گۆی زه‌وی. ئه‌م كلكداره كه ناوی (45B- هۆندا- ماركۆس- باجدۆ ساكۆڤا)یه له‌مانگی كانوونی یه‌كه‌می ساڵی 2016 دا به‌ده‌وری خۆردا سووڕایه‌وه و ئه‌مساڵیش له‌كاتی دووركه‌وتنه‌وه‌ی له كۆمه‌ڵه‌ی خۆر له‌به‌ره‌به‌یانیاندا ده‌بینرێت كه به‌خێرایی و چالاكییه‌وه ده‌ڕوات. له 11ی شوباتدا نزیكترین خاڵی له گۆی زه‌وی تۆمار ده‌كرێت كه ته‌نها 7.7 ملیۆن میل دوور ده‌بێت و له‌به‌ره‌به‌یانی ئه‌و ڕۆژه‌دا ئه‌و سه‌ردانیكه‌ره سه‌هۆڵینه زۆر به‌جوانی‌و به‌ڕوونیی به‌چاوی ئاسایی‌و له‌ئاسماندا وه‌ك تۆپێكی گه‌شاوه ده‌بینرێت.\nخۆرگیرانی ئه‌ڵقه‌ی ئاگرین\nیه‌كێكی دیكه له‌دیارده گه‌ردوونییه‌كان ، خۆرگیرانه كه له ڕۆژی 26 ی شوباتدا ڕووده‌دات‌و ئه‌و دیارده‌یه كه به خۆرگیرانی ئه‌ڵقه‌ی ئاگرین ناسراوه‌و ئه‌وه‌شیان زیاتر له ئاسمانی نیوه‌گۆی باشوردا ده‌بینرێت‌و له‌كاتی خۆرگیرانه‌كه‌دا خۆر وه‌ك بازنه‌یه‌كی ئاگرین ده‌رده‌كه‌وێت پێشی ده‌وترێت خۆرگیرانی ئه‌ڵقه‌یی، ئه‌وه‌ش به‌هۆی ئه‌وه‌یه كه خه‌پله‌ی مانگ له‌وه بچووكتر ده‌بێت كه ڕووی خۆر به‌ته‌واوه‌تی داپۆشێت، ڕێڕه‌وی خۆرگیرانه‌كه له‌سه‌ر ئۆقیانووسی ئارامه‌وه ده‌ست پێده‌كات‌و به‌ره‌و ئه‌مریكای لاتین و له ئه‌فریقیا كۆتایی دێت، به‌مه‌ش به‌شێكی زۆری جیهان ده‌توانن ئه‌و دیارده گه‌ردوونییه ببینن.\n29 مارت سێگۆشه‌ی\nعه‌تارد و مریخ و مانگ\nڕۆژی 29ی مانگی مارت و دوای خۆرئاوابوون ئاره‌زوومه‌ندانی دیارده گه‌ردوونییه‌كان ده‌توانن سه‌یری به‌شی خۆرئاوای ئاسمان بكه‌ن و ئه‌و شێوه سێگۆشه جوانه ببینن كه مانگ له شێوه‌ی ده‌مه‌داسدا ده‌بێت‌و له‌لای چه‌په‌وه ده‌بێت و عه‌تاردیش له‌لای گۆشه‌ی ڕاست‌و مه‌ریخیش به ڕه‌نگه سووره‌كه‌ی لووتكه‌ی سێگۆشه‌كه پێكده‌هێنێت.\nئه‌وه‌ی وا ده‌كات ئه‌و ڕووداوه جێگه‌ی سه‌رنج بێت ئه‌وه‌یه كه جگه له‌دیمه‌نه جوانه‌كه‌ی ئه‌م پێكهاته‌یه وا ده‌كات بینه‌ر هه‌ساره‌ی عه‌تارد له‌و په‌ڕی جوانی و دره‌وشاوه‌ییدا ببێنێتز\n10ی نیسان مانگ و\nمشته‌ری پێكه‌وه ده‌بن\nبه‌درێژایی ئه‌مساڵ هه‌ساره‌ی مشته‌ری هاوشانی گوڵه گه‌نم ده‌بێت كه ئه‌ستێره‌یه‌كی پێشه‌نگی كه‌لووی دوانه‌یه، به‌ڵام له نیساندا دیارده‌كه شتێكی زۆر نائاساییه چونكه مشته‌ری كه گه‌وره‌ترین هه‌ساره‌ی كۆمه‌ڵه‌ی خۆره له‌گه‌ڵ مانگی چوارده دا هاوشان به‌یه‌ك ده‌گه‌ن و له‌ئێواره‌ی 10 نیسان و چه‌ند ساتێك دوای خۆر ئاوابوون پێكه‌وه به‌رز ده‌بنه‌وه به‌ره‌و ناوجه‌رگه‌ی گومه‌زی ئاسمان.\n21ی ئاب گه‌وره‌ترین\nخۆر گیرانی ته‌واو\nله‌ڕۆژی 21ی ئابی ئه‌مساڵدا گه‌وره‌ترین خۆرگیرانی ته‌واو ڕووده‌دات كه له ساڵی 1979ه‌وه ڕووی نه‌داوه ، له‌و ڕۆژه‌دا خۆرگیرانی ته‌واو له‌ویلایه‌ته یه‌كگرتووه‌كانی ئه‌مریكاوه ده‌ست پێده‌كات‌و بۆ ماوه‌ی چه‌ند خوله‌كێك دونیا تاریك دادێت وه‌ك ئه‌وه‌ی به‌ره‌به‌یان بێت یان سه‌رله‌ئێواره بێت‌و ئه‌و خۆر گیرانه له‌ویلایه‌تی ئۆریگۆن و ساوس كارۆلیناش ده‌بینرێت. ئه‌وه‌ی ئه‌م خۆرگیرانه نه‌بینێت ، ئه‌وا هه‌لیكی زێڕینی له‌ده‌ست ده‌چێت، چونكه ئه‌و دیارده‌یه تا ساڵی 2024 ڕووناداته‌وه .\n13ی تشرینی دووه‌می\nزوهره ده‌چێته پاڵ مشته‌ری\nدوو دره‌وشاوه‌ترین ته‌نی ئاسمانی كه هه‌ردوو هه‌ساره‌ی مشته‌ری‌و زوهره‌ن له‌به‌ره‌به‌یانی ڕۆژی 13ی تشرینی دووه‌مدا نزیك یه‌ك ده‌بنه‌وه ئه‌م نزیكبونه‌وه‌یه‌ش به‌جۆریكه كه مه‌ودایه‌كی نیمچه ڕووناكی مانگ له‌یه‌كیان جیا ده‌كاته‌وه.\n13ی كانوونی یه‌كه‌م\nتیره ئه‌ستێره‌بارانی جیمینید\nتیره ئه‌ستێره بارانی جیمید دیارده‌یه‌كی گه‌ردوونی ساڵانه‌یه و له 13ی مانگی كانوونی یه‌كه‌می ئه‌مساڵدا ده‌گاته ئه‌وپه‌ڕی چالاكیی، چونكه ئه‌و ئه‌ستێره بارانه به‌جۆرێكه كه له سه‌عاتێكدا 60 بۆ 120 تیره ئه‌ستێره ده‌بارێته سه‌ر زه‌وی، به‌ڵام ئه‌م دیارده‌یه هیچ زیانێكی نییه، له‌به‌ر ئه‌وه‌ی ئه‌و تیره ئه‌ستێرانه كاتێك ده‌گه‌نه به‌رگه‌هه‌وای زه‌وی ده‌كوژێنه‌وه و ده‌بنه خۆڵه‌مێش.


عەلی حەمەساڵح و سۆران عومەر لەسەر ئەو وێنەیە قسە دەکەن\nعەلی حەمەساڵح و سۆران عومەر, لە بارەی بڵاو کردنەوەی وێنەکەیان لە لایەن مەحمود سەنگاوی ئەندامی مەکتەبی سیاسی یەکێتی, نوسینێکیان لەژێر ناوی (ئەم وێنەیە و زۆر ڕاستی دیکە) بڵاوکردۆتەوە و نووسیویانە" مەحمود سەنگاوی تەلەفونی کرد، وتی: حەز دەکەم باسی ئەم دزی و گەندەڵیانەم بۆ بکەن و بزانم حیزبەکەی من چۆن شەریکە".\nئەم وێنەیەو زۆر ڕاستی دیکە\nلەڕابردو لە ئایندەدا ھەموو ڕێگاکانمان دژ بە گەندەڵی و ستەمکاری گرتووەتەبەر..\n-کاری پەرلەمانی پرسیارو پرساندن و بانگھێشتکردن.\n-ڕۆشتن بۆ دادگا، زیاتر لە ١٠٠ سکاڵامان لە ڕێگای دەستەی نەزاھەو داواکاری گشتی داوەتە دادگا.\n-قسەکردن لە ڕاگەیاندنەکان و رونکردنەوەی ڕاستییەکان.\n-گفتوگۆی ڕوبەڕوو لەگەڵ دەسەڵاتداران و ئەوەی لە ڕاگەیاندن پێمانوتون، ڕووبەڕوو پێمان وتوون....\nوێنەکە، ساڵی ٢٠١٦ گیراوە\nلە ساڵی ٢٠١٦دا سەدان دۆسیەو دیکیۆمێنتی گەندەڵی، دزی و بردنە دەرەوەی پارەمان کۆکردەوە(داومانەتە داواکارگشتیش وەک سکاڵا) دواتر ھەموویمان کورتکردەوە لە ڕاپۆرتێکدا بە ناوی مەرگەساتی حوکمڕانی لە دوتوێی ٣٦ پەڕەدا ڕێکمانخست، بردمان بۆ چوار حیزبی(گۆڕان، یەکێتی، یەکگرتوو، کۆمەڵ) لەوێ وتمان: نەک نابێت بەشداربن لەم حکومەتەدا، بەڵکو دەبێت بەرەنگاری ئەم ستەمکاریە ببنەوە.\nنزیکەی ٤٠ بەرپرسمان لە ھەر چوار حیزبەکە بینی، ڕاستیەکانمان خستە بەرچاویان..\nلە یەکێتی، لەگەڵ حاکم قادر دانیشتین دواتر چەند بەرپرسێکی دیکەمان دیت، ڕاپۆرتەکەمان بۆ باسکردن، حاکم قادر، ڕاپۆرتەکەی بردە مەکتەبی سیاسی و لەوێ باسکرا، دواتر مەحمود سەنگاوی تەلەفونی کرد، وتی: حەزدەکەم باسی ئەم دزی و گەندەڵیانەم بۆ بکەن و بزانم حیزبەکەی من چۆن شەریکە.\nلە نێو ئەو دەیان بەرپرسەدا لەگەڵ ئەویش دانیشتین و ھەموویمان بۆ باسکرد، قەناعەتی کرد، کە حیزبەکەی لەو ھەموو تاوانکاریەدا شەریکە، لەسەر تەلەفزیۆنیش باسی کرد.\nشار بەشار و ماڵ بەماڵ ئامادەین بگەڕێین، بۆ خستنەڕووی دیوە ڕاستییەکانی ئەم حکومەتە، ئەمە ئەرکە ...\nلە ماوەی ڕابردودا لەگەڵ دەیان بەرپرس دانیشتووین و ئەوەی لەسەر تەلەفزیۆن پێیان دەڵێین ڕووبەڕوو پێمانوتوون، ھاوڕێکانمان شاھیدن لە کۆبونەوە لەگەڵ سەرۆکی حکومەت و جێگرەکەشی ھەمان شتمان وتووە، کە لەسەر شاشە دەیڵێین.\nئێستاش ھەر بەرپرسێک بیەوێت ڕاستییەکان بزانێت دەچین و ھەمووی تێدەگەیەنین، ئەرکی ئێمە ئەمەیە....\nلەگەڵ کەس دانانیشین بۆ شەریکی لە کۆمپانیاو دابەشکردنی پارەی حەرام، لەگەڵ ھەموو کەس دادەنیشین بۆ ئەوەی قەناعەتی پێبکەین کە پشتیوانی ئەم دەسەڵاتە، پشتیوانیە لەستەمکاری.\nئەگەر لەماوەی ڕابردودا قەناعەتمان بە ژمارەیەک ھاوڵاتی کردبێت، پشتیوانی ستەمکاری نەکات، دەستکەوتە لای ئێمە\nئەگەر لەم ھەڵبژاردنەدا دەیان کەسی وەک کاک مەحمود سەنگاوی پشتیوانی دەسەڵاتی ستەمکاری نەکا ت کاریکی خراپە ؟ چاوەڕێی ئەوەش دەکەین بەشێکی زۆر لە بەرپرسان و کادیری حیزبەکان پشتبکەن لەستەمکاری...\nبەرنامەی ئێمە بۆ سەرکەوتن ئەمەیە...\nشەڕی ستەمکاری پێویستی بەھەموو کەسێک ھەیە، ھەرکاتێکیش چوینە سەر حوکم، دادگەرانەو بەبێ چاوپۆشی لە خۆمان و ھیچ کەسێکی دیکە؛ دادپەروەرانە یاسا جێیەجێدەکین و حوکم دەکەین.\n1/21/2018 2:12:41 PM


هه‌ولێرێ سێ خال د دێربییا كوردستانێ دا ژ زاخۆ چێكرن - وارمیدیا\nهه‌ولێرێ سێ خال د دێربییا كوردستانێ دا ژ زاخۆ چێكرن\nمێژوویا به‌لاڤكرنێ: 2014/10/27 - 10:29 ص\nتیما یانه‌یا هه‌ولێرێ ئێكه‌م سێ خال و سێ گۆل د خولا ئیراقێ دا بۆ یانه‌یێن پلا نایاب بده‌ستخۆڤه ئینان، پشتى سه‌ركه‌ڤتنه‌كا گرنگ دناڤ ئه‌ردو جه‌ماوه‌رێ خۆدا لسه‌ر یانه‌یا زاخۆ ئیناین، د یاریكرنا واندا ئه‌وا دوهى ئێڤارى ژ چارچۆڤێ یاریێن گه‌را پێنجێ ژ خولا ئیراقێ یا ته‌پاپێى بۆ یانه‌یێن پلا نایاب ل یاریگه‌ها شه‌هید فرانسۆ هه‌ریرى هاتییه كرن.\nهه‌ر ژ ده‌ستپێكێ تیما هه‌ولێرێ ب تیمه‌كا رێكوپێك هاته دناڤ یاریگه‌هێ دا و ده‌ست ب گڤاشتنێ كر، هه‌ر زوو شیان دڤێ نیڤێ دا سێ گۆلان بێ به‌رامبه‌ر لسه‌ر مێڤانا خۆ یانه‌یا زاخۆ بینن، ل خوله‌كا 16 و ژ ئه‌گه‌رێ خه‌له‌تیێن هێلا به‌رگریێ یاریكه‌ر لوئه‌ى سه‌لاح ده‌لیڤه‌كێ دبینیت و گۆله‌كا ب ساناهى د ئینیت و دویڤدا زاخۆ چه‌ند بزاڤێن كێم دكرن داكو گۆلا وه‌كهه‌ڤیێ بینن به‌لێ یاریكه‌رێن هه‌ولێرێ هه‌ر مان لسه‌ر ئاستێ خۆ یێ باش و شیان كۆنترۆله‌كا باش لسه‌ر یاریگه‌هێ بكه‌ن و ئه‌وبوو ل خوله‌كا 32ێ یاریكه‌ر سه‌عد عه‌بدل ئه‌میر ڤه‌گه‌ریا گۆلا دووی ب لێدانه‌كا كۆرنایێ ئینا و پشتى ڤێ گۆلێ ب شه‌ش خوله‌كان هه‌مان یاریكه‌ر و ب هه‌مان رێك گۆلا خۆ یا دووێ و یا سێیێ ل خوله‌كا 38ێ بۆ تیما خۆ ئینا، نیڤا ئێكێ ب سێ گۆلێن پاقژ یارى ب دوماهیك هات.\nد نیڤا دووێ دا هه‌ردو تیم هاتنه دناڤ یاریێ دا، به‌لێ تیما زاخۆ یا جۆدابوو ژ تیما نیڤا ئێكێ ئه‌وا تووشى چه‌ندین شاشییا بووى، لده‌ستپێكێ گۆلچی دلۆڤان مه‌هدى هاته دناڤ یاریێ دا و ئاسته‌كێ باش نیشاندا و ئه‌و شیان شاشیێن دنیڤا ئێكێ دا په‌یدابووین تاراده‌كێ هاتنه راستڤه‌كه‌ن، هه‌ر ژ ده‌ستپێكا یاریێ گڤاشتنێ لسه‌ر تیما هه‌ولێرێ بكه‌ن و هه‌ر زوو شیان جۆداهیێ كێمبكه‌ن ده‌مێ كاپتنێ تیمێ رێبه‌ر محه‌مه‌د گۆله‌ك ل خوله‌كا 49ێ ئیناى، پشتى ڤێ گۆلێ ئاستێ زاخۆ گه‌له‌ك باشتر لێ هات و شیان دنیڤا دووێ دا كۆنترۆله‌كا باش لسه‌ر یاریێ بكه‌ن و چه‌ندین هێرشێن دژوار برینه لسه‌ر گۆلا هه‌ولێرێ، به‌لێ هێلا به‌رگریێ و گۆلچیێ تیمێ لبه‌ر سنگێ وان راوه‌ستیان و هێرشێن وان دهاتنه برین، راهێنه‌ر ئه‌یوب ئۆدیشۆ چه‌ندین گهورین كرن و هێلا به‌رگریێ بهێز ئێخست و پشت به‌ستن لسه‌ر هێرشێن هه‌ڤدژ دكر، به‌رامبه‌ر وێ زاخۆ به‌رده‌وام د هێرشبرنێ دا بوو، به‌لێ چو وژ ئه‌نجامى نه‌هاته گهورین تاكو یارى ب ئه‌نجامێ (3-1)گۆلان د به‌رژه‌وه‌ندیا هه‌ولێرێ ب دوماهیك هاتى.\nژلایه‌كێ دویڤه هه‌ر دوهى دو یاریێن د ىژ كۆما دووێ هاتنه كرن، ل یاریگه‌ها خۆ یانه‌یا مینا سه‌ركه‌ڤتنه‌كا باش لسه‌ر یانه‌یا نه‌جه‌ف ب دو گۆلان به‌رامبه‌ر چنه ئینا و هه‌ر وه‌سان به‌غدا دناڤ ئه‌ردو جه‌ماوه‌رێ خۆدا سێ گۆل و سێ خال ژ یانه‌یا نه‌فت میسان چێكرن.\n2019/11/30 - 6:06 م\n2019/11/30 - 6:04 م


ئه‌مریكا هۆشداری ده‌داته سعودیه\n ده‌زگای هه‌واڵگریی ئه‌مریكا هۆشداری له كاردانه‌وه‌ی عه‌ره‌بستانی سعودیه له به‌رامبه‌ر رێكه‌وتننامه ئه‌تۆمییه‌كه‌ی ئێران ده‌دات و ده‌ڵێت، ئه‌گه‌ر ڕیاز رێكه‌وتنه‌كه‌ی به‌دڵ نه‌بێت، هه‌وڵی دروستكردنی چه‌كی ئه‌تۆمی ده‌دات.\nده‌زگای هه‌واڵگریی ئه‌مریكا سی ئای ئه‌ی له‌راپۆرتێكدا ئاماژه‌ی به‌وه‌دا، له‌كاتێكدا جیهان چاویان له‌سه‌ر رێكه‌وتننامه ئه‌تۆمییه‌كه‌ی نێوان ئێران و خۆرئاواو كاردانه‌وه‌كانی ئیسرایله، به‌ڵام چاودێران پێشبینی كاردانه‌وه‌ی عه‌ره‌بستانی سعودیه‌ش له به‌رامبه‌ر ئه‌و رێكه‌وتنه ده‌كه‌ن، به‌تایبه‌ت ئه‌گه‌ر بێت و رێكه‌وتنه‌كه به دڵی عه‌ره‌بستانی سعودیه نه‌بێت.\nفیلیپ ماد شرۆڤه‌كاری بواری روبه‌روو بوونه‌وه‌ی تیرۆر به سی ئێن ئێنی راگه‌یاندوه، له‌ئێستادا قورسه بتوانرێت كاردانه‌وه‌ی سعودیه له به‌رامبه‌ر رێكه‌وتنه‌كه ده‌ستنیشان بكرێت، به‌ڵام هه‌موو لایه‌ك ده‌زانن كه ریاز له به‌رامبه‌ر رێكه‌وتنه‌كه‌دا نیگه‌رانه و ڕه‌نگه هه‌وڵی دروستكردنی چه‌كی ئه‌تۆمی بدات، هه‌رچه‌نده له‌ئێستادا سه‌رقاڵی زامنكردنی ئاسایشی سنوره‌كانێتی له‌گه‌ڵ یه‌مه‌ن.


کوردی | ● Rojname Kurdish News Search Engine\nکوردی / Kurdi Sorani\nئه‌مریكا: حكومه‌تی هه‌رێمی كوردستان هاوبه‌شی نزیكی ئێمه‌یە\nRûdaw - 1 week ago\n"پیرۆزبایی پێکهێنانی کابینەی نوێی حکومەت دەکات" ...\nپەنابەرێکی عەفرین لە ئامەد خوولی تۆپی پێی بۆ منداڵان کردووەتەوە\nدەیەوێت بە وەرزش کێشە دەروونییەکانی منداڵانی پەنابەر چارەسەربکات ...\nدوو مەڵبەندی یەكێتی هەڵوێست لەبەرامبەر حیزبەكەیان وەردەگرن و داوای پۆستی حكومی دەكەن\nDwarozh - 1 week ago\nحرکت ادبیات داستانی ایلام؛ رو به جلو اما ناکافی / مرتضی حاتمی*\nKurdPress - 1 week ago\nسرویس ایلام - ادبيات داستاني در استان ايلام وارد پنجمين دهه‌ي فعاليت خود شده که در مقايسه با سابقه‌ي ادبيات داستاني استان‌هاي هم‌جوار، بسيار جوان و داراي ويژگي‌ها و معيارهاي خاص خود است. ...\nموسیقی با روح کُردها عجین است/علاقمند به تجربه فضاهای کوبه‌ای مختلف هستم\nسرویس ایران-میلاد قریشی نوازنده و مدرس سازهای کوبه‌ای معتقد است: موسیقی کُردی به دلیل وسعت و تنوع ریتمیک و تنوع ملودیک و سازبندی که دارد این توانایی را دارد که با موسیقی اقوام و ملت‌های دیگر تلفیق شود و کار جدیدی دراندازد. ...\nبەھەفتەیەک لەشولار سپی دەکاتەوە\nSNNC - 1 week ago\nئەو ٣ شتەی لەکاردا توشت دەبێ لەھاوسەرەکەتی مەشارەوە\nده‌ته‌وێت به‌فڕۆكه له‌سلێمانییه‌وه بچیت بۆ هه‌ولێر\nده‌ته‌وێت به‌فڕۆكه له‌سلێمانییه‌وه بچیت بۆ هه‌ولێر snnc.co ...\nبزرگ ترین کنسرت خیابانی ایلام؛ بایدها و نبایدها / غلامرضا محمدمرادی*\nسرویس ایلام - اجرای بزرگ ترین کنسرت خیابانی "هوروش بند" و گروه طنز "هوش برتر" در ایلام، پیام هایی بس زیبا داشت و سیگنال هایی بسیار مثبت و بایدها و نبایدهایی فراوان. ...\n12/7/2019 وەرزش ڕیاڵ مەدرید بەنیازی کڕینی پۆڵ پۆگبایە\nKNNC - 1 week ago\nهه‌واڵێكی گرنگ بۆ هێزه‌كانی 70و 80\nوه‌زاره‌تی پێشمه‌رگه واده‌ی جێبه‌جێكردنی به‌شێكی زۆری پڕۆژه چاكسازییه‌كانی ئاشكراده‌كات، به‌ڕێوه‌به‌ری به‌ڕێوه‌به‌رایه‌تی چاكسازیش له‌و وه‌زاره‌ته نوێترین زانیاری له‌باره‌ی یه‌كخستنه‌وه‌ی هێزه‌كانی (70و 80) بڵاوده‌كاته‌وه، ڕاشیده‌گه‌یه‌نێت، "له(60% ب ...\nترکیه سامانۀ دفاع موشکی S-400 را تحویل گرفت\nسرویس ترکیه – اولین محمولۀ قطعات و تجهیزات سامانۀ دفاع موشکی S-400 وارد یک پایگاه هوایی در نزدیکی آنکارا شد. ...\nپێدانی سیستمی S400بە تورکیا دەستی پێکرد\nسه‌عد حه‌ریری پیرۆزبایی له نێچیرڤان بارزانی ده‌كات\nHawler - 1 week ago\nپەیامی سەرەخۆشیی سەرۆك بارزانی بۆ كەسوكاری قوربانیانی تەقینەوەكانی ڕۆژئاوای كوردستان\nچاوشئۆغڵو: پڕۆسه‌ی وه‌رگرتنی S-400 به‌رده‌وام ده‌بێت\nSharPress - 1 week ago\nچاوشئۆغڵو: پڕۆسه‌ی وه‌رگرتنی S-400 به‌رده‌وام ده‌بێت ...\nپەرلەمانتارێكی كۆمەڵ بەهۆی کاندیدی پارێزگاری کەرکوکەوە ستایشی پارتی و یەكێتی دەكات پەرلەمانتارێكی كۆمەڵی ئیسلامی ستایشی دانانی پارێزگاری كەركوك دەكات لەلایەن یەكێتی و پارتیەوە و پێیوایە كەسێكی شیاویان كاندید كردووە بۆ ئەو پۆستە.\nLvin Press - 1 week ago\nئه‌و كه‌سێ ب جلكێن كچكان گه‌نج د خاپاندن هات گرتن\nژماره‌یه‌ك كۆمپانیا له هه‌ولێر و سلێمانى هاووڵاتیان هه‌ڵده‌خه‌ڵه‌تێنن\nچیتر ویندۆز ١٠ ووشەی نھێنی نابێ\nJul 23 (194 news)


نیشانەیەک لەسەر ڕێگای سەربەخۆیی\nبێدەنگبوون لە ماف هەڵەیە، نەک هەوڵدان بۆ بەدیهینانی\nهۆشەنگ ئۆسی 16/09/2018 - 13:54 بڵاوکراوەتەوە لە ڕیفراندۆم\nحەز بەوە ناکەم ڕیفراندۆمی 25 ئەیلوولی 2017 بکەمە بۆنەیەک، کە ساڵانە یادی بکرێتەوە، ئیتر چ بە باری ستایشکردنەوە بێت، یان لۆمە و سەرکۆنەکردن، چونکە ئەو کەسانەی کە هەوڵ دەدەن ڕیفراندۆم و ئەنجامەکەی وەک (سەرکەوتنێکی مەزن)، یان (دەسکەوتێکی بێ نموونە) وێنا بکەن و پەخشی بکەنەوە، لە باشترین حاڵەتیاندا، دووفاقن. هەرچی ئەوانەن کە هەوڵ دەدەن ڕیفراندۆم وەک (شکستێکی ناچیزە)ی کورد بەگشتی و سەرکردایەتیی هەرێمی کوردستان و بەتایبەتی هی بەڕێز مەسعود بارزانی، وێنای بکەن و بیگوازنەوە، هەموو ئەوانە پێڕێکن لەو کەس و لایەنانەی، کە کینەی نەتەوەیی، یان حزبی، یاخود سیاسی، یا کەسی، دڵ و چاوەکانی ڕەش داگەڕاندوون. لەسەر ئەو بنەمایە، ڕیفراندۆم بەوەی هەیەتی و لەسەریەتی، بووە ڕابردوو، کە بە گونجاوی نازانم بکرێتە بۆنەیەک، یان سرووتێکی ساڵانە، کە لە کەناڵەکانی ڕاگەیاندنی کوردی، یادی بکرێتەوە. بە جۆرێک لایەنگرانی ڕیفراندۆم وەک جۆرێک لە نماییش و بەپیرۆزکردن و بەنەمریکردنی حزبی و سیاسی و ئایدیۆلۆژی بەکاری بهێنن. لەگەڵ ئەمەشدا، ڕێگام بدەن، ئەم چەند خاڵانەی خوارەوە باس بکەم:\nیەکەم: ئەنجامدانی ڕیفراندۆم لەسەر دیاریکردنی چارەنووسی کوردستان، کە کوردی عێراق پیادەی کرد، مافێکی ڕەسەن و سروشتییە. شتێکی سروشتی و پێویستیشە کە سەرۆکایەتیی هەرێم، لە نوێنەرایەتیی خودی بەڕێز مەسعود بارزانی، لە پێشەنگی ئەوانە بێت کە پشتگیری و پشتیوانی و پاڵپشتیی ئەوانە بێت کە سەرکردایەتیی کاروانی پیادەکردنی ئەو مافە دەکەن، بەڵکوو ئەوەی کە لەو نێوەدا سروشتی نییە، ئەگەر کاک مەسعود چۆکی بۆ فشارە ناوخۆیی و هەرێمایەتی و نێودەوڵەتییەکان دادابوایە و دوودڵ بوایە و بەمەش مافی خۆی و گەلەکەی بخاتە بەرپێی فشار و هەڕەشە و چاوسوورکردنەوەی ناوخۆیی و هەرێمایەتی و نێودەوڵەتی، چونکە مافی بڕیاردانی چارەنووس لە بڕگەی دووەمی ماددەی یەکەمی میساقی نەتەوەیەکگرتووەکاندا هاتووە، هەروەها لە بەشی 11، لە ماددەی 73ی هەمان میساقدا باس کراوە. هەروەها ئەم مافە یەکێکیشە لە بنەما و پرەنسیپەکانی سەرۆکی ئەمەریکی ودرۆ ویڵسۆن، وەک چۆن ئەو مافە وەک پرەنسیپێک لە میساقی ئەتڵەسیی ساڵی 1941دا ئاماژەی پێ کراوە. ئاماژە پێکردن و باسکردنیشی لە میساقی نەتەوە یەکگرتووەکاندا لەوەدایە، کە دانپێدانانێکی جیهانییە بە پرەنسیپەکە، وەک شتێکی بنەڕەتی لەپێناو پاراستنی پەیوەندییە دۆستایەتی و ئاشتیخوازییەکانی نێوان دەوڵەتان. هەروەها وەک مافی تەواوی گەلان لە ماددەی یەکەمی هاوبەشی پەیمانگای جیهانیی تایبەت بە مافە مەدەنی و سیاسییەکان و پەیماننامەی نێودەوڵەتیی تایبەت بە مافە ئابووری و کۆمەڵایەتی و ڕۆشنبیری دانی پێدا نراوە، کە دواتر لە ساڵی 1976دا هەردووکیان چوونە واری جێبەجێکردنەوە. هاوکات مافی گەلان لە بڕیاردان لە چارەنووسی خۆیان، لە زۆرێک لە بەڵگەنامە نێودەوڵەتییەکانی دیکەدا، دانی پێدا نراوە. لەنێویاندا جاڕنامەی بنەما و پرەنسیپەکانی یاسای نێودەوڵەتیی تایبەت بە پەیوەندییە دۆستایەتییەکان و هاوکاریی نێوان ئەو دەوڵەتانەی ساڵی 1970 لەلایەن کۆمەڵەی گشتیی نەتەوە یەکگرتووەکانەوە وەرگیراون. هەروەها لە میساقی کۆتایی هیلسنکی، کە کۆنگرەی ئاسایش و هاوکاری لە ئەوروپا (CSCE) لە ساڵی 1975 ڕەزامەندیی لەسەر دا. هەروەها لە میساقی ئەفریقی بۆ مافەکانی مرۆڤ و گەلان لە ساڵی 1981 و لە میساقی کۆنگرەی ئاسایش و هاوکاری لە ئەوروپا بۆ ئەوروپای نوێ، کە ساڵی 1990 ڕەزامەندیی لەسەر دراوە. پەیوەست بەمە، بڕیاری پابەندبوونی تەواو بە میساقی کۆتایی هیلسنکی ڕاگەیەندرا و سەرلەنوێ جەخت لە “یەکسانیی گەلان لە مافەکاندا و مافیان لە بڕیاردان لە چارەنووسی خۆیان بەگوێرەی میساقی نەتەوە یەکگرتووەکان و ڕێساکانی یاسا نێودەوڵەتییە پەیوەندیدارەکان” دەکاتەوە. هەروەها مافی بڕیاردانی چارەنووس لە جاڕنامە و بەرنامەی کاری ڤییەننادا هاتووە، کە لەلایەن کۆنگرەی جیهانی بۆ مافەکانی مرۆڤ لە 25/6/1993دا دەرچووە. وەک چۆن دادگای نێودەوڵەتی لە کێشەی نامیبیا، کێشەی بیابانی ڕۆژئاوا و کێشەی تەیمووری ڕۆژهەڵاتدا، جەختی لەسەر ئەو مافە کردووەتەوە. کەواتە ئەگەر سەرکردایەتیی کوردستانی عێراق ملی بۆ ئەو فشارانە دابدابوا و لە ئەنجامدانی ڕیفراندۆم پاشگەز ببوایەتەوە، ژێرپێخستن و بەلاوەنانی هەموو ئەم میساق و پەیماننامە نێودەوڵەتییانە بوو.\nلەوانەیە کەسێک هەبێت و بڵێت: خاوەنی ئەم پەیماننامە و میساقانە و ئەوانەی واژۆیان لەسەریان کردووە، ڕێزیان لە پەیماننامە و واژۆکانیان نەگرتووە! ئەوە ڕاستە، بەڵام ڕێزنەگرتنیان لەم میساق و پەیماننامانە، بۆ ئەوان داڕمان و شکستێکی ئەخلاقی، سیاسی و یاساییە، کە پێم وانییە سەرکردایەتیی کوردستان هەمان ئەم شکست و داڕمانە ئەخلاقی، سیاسی و یاساییەی بۆ خۆی قەبوڵ کردبا و پێی ڕازی ببا.\nدووەم: سەرکردەکانی هەرێم و بەتایبەتی کاک مەسعود، بەردەوام لە لێدوانەکانیاندا جەختیان لەسەر ئەوە دەکردەوە و دووبارەیان دەکردەوە کە: “ئەنجامەکان هەرچییەک بن، ئەوان ڕیفراندۆم ئەنجام دەدەن”. کاتێکیش ئەنجامەکە بێئومێدکەر دەبێ و ئەو ئامانجانەی چاوەڕوان بوون، نایەنە دی، بە چاوپۆشین لە هۆکارەکان و بارودۆخەکە، ئەوە بەرپرسیارێتیی سەرکردایەتیی هەرێمە و بەتایبەتی هی کاک مەسعود. دواجار لەسەر خۆی و حکوومەتی هەرێم پێویست بوو، وەک چۆن بە ئازایەتی و جەربەزەییەوە بەرەو ئەنجامدانی ڕیفراندۆم چوون، دەبوو سەرکردایەتیی کوردی لە پەیوەست بە ئەنجامەکە و ئەو بارودۆخەی گەلی کوردی تێکەوت، بۆ خەڵکی روون بکەنەوە لە کوێدا سەرکردایەتیی کورد کورتی هێنا؟ لە کوێدا خوێندنەوەی هەڵەی بۆ هەڵوێست و بارودۆخەکان کرد؟ بەداخەوە ئەمە نەکرا.\nسێیەم: بە بڕوای من، کە پێشتریش لەمیانی کۆڕێکمدا لە زانکۆی زاخۆ (نيسانی 2017)، هەروەها لە وتارەکانی دیکەیشمدا، باسم لەوە کردووە، حکوومەتی هەرێم پلان و نەخشە و ئامادەکارییێکی هەرێمایەتی و نێودەوڵەتیی بەهێز و هەمەلایەنەی نەبوو، کە پاڵشت بێت بۆ ڕیفراندۆم، بەڵکوو هەموو ئامادەکارییەکەی لەسەر ئەنجامدانی چەند چالاکییەکی سادە بوو، هەروەها نوێنەرایەتییەکانی هەرێم و ڕێکخستنەکانی حزبە کوردییە عێراقییەکان لە وڵاتانی ئەوروپا، بە ئاراستەی پشتییوانی و سەرخستنی ڕیفراندۆم، نەکەوتنە حاڵەتی ئەوپەڕی ئامادەباشی، بەڵکوو کارەکە لە هەندێک چالاکی و ئاهەنگی پشتیوانی بۆ ڕیفراندۆم تێپەڕی نەکرد، چالاکی و ئاهەنگگەلێک، کە ئەنجام و دەسکەوتی سیاسی و دیبلۆماسی وەدەست بێنێت. لەکاتێکدا پێویست بوو کە پێش ڕووداوی ڕیفراندۆم، هەڵمەتێکی چڕ و فراوانی پەیوەندیگرتنی فراوانی نێودەوڵەتی لەگەڵ سەنتەرەکانی توێژینەوە و ناوەندەکانی بڕیار و لۆبییەکان لە ئەوروپا و ئەمەریکا، بەڕێوە چووبا، نەک ئەوەی پەیوەندیکردن بە هەندێ کەس و بەس. ئەمەش بۆ خۆی ڕەخنەیەکە و ئاراستەی حکوومەتی هەرێم دەکرێ، بەتایبەتیش ئەو باڵەی کە لایەنگری ڕیفراندۆم و سەربەخۆیی بوو.\nچوارەم: ڕاستە بەرهەمی ڕیفراندۆمی 25/9/2017 پێنەگەیشت، بەو ئاراستەیەی کە هەرێمی کوردستان سەربەخۆیی خۆی لە دەوڵەتی عێراق وەدەست بێنێت، ئەو عێراقەی کە لە باری حوکمڕانییەوە، بە هەموو پێوەر و بنەماکانی، ملکەچی داگیرکاریی ئێرانە. هەروەها ئەوەیش ڕاستە کە ڕەتکردنەوەی عەرەبی (وڵاتانی کەنداو و میسر و…هتد) و تورکیا و ئەمەریکا و ئەوروپا بۆ ڕیفراندۆم و سەربەخۆیی، جۆرێک بوو لە ڕێپێدان بە مانەوەی تەواوی عێراق، لە باشووریەوە تا باکووری، لەژێر داگیرکاریی ئێران، عێراقێک کە (ڕێپێدراوی سامی)ی ئێرانی، نوێنەری ویلایەتی فەقیه، جەنەڕاڵ قاسم سولێمانی، بەڕێوەی دەبات. دوای ئەمە، ئەوەی کە هەنووکەش بەڕێوەبەرایەتیی ترامپ ڕووخاندن، یان کەمکردنەوە و بەتاڵکردنەوەی ئۆتۆریتەی ئێرانی لە عێراقدا دەیکات، هەنگاوی یەکەمی ئەم بوارە دەبوا، سەربەخۆیی کوردستان بوا، حکوومەتی هەرێم لەمەشدا نەیتوانی ئەوکات لەم ڕووەوە بڕوا و قەناعەت بە ئەمەریکا بهێنێت.\nپێنجەم: ڕاستە ڕیفراندۆم بە شێوەیەکی ئۆتۆماتیکی، ئامانجەکانی خۆی نەپێکا، بەڵام ژاوەژاو و ئاڵۆزییێکی هەرێمایەتی و نێودەوڵەتیی دروست کرد، کە دەکرێ وەک جووڵاندنی، یان ختووکەدانی لایەنە کوردییەکان لەناوەوە و دەرەوەی عێراق دابندرێت، هەروەها وەک جووڵاندن و بزواندنی (هاوپەیمانەکان) بەر لە دوژمنەکان، لە عێراق و ڕۆژهەڵاتی ناوەڕاست و جیهانیشدا. بەمەش ڕیفراندۆم لەو چرکەساتە یەکلاییکەرەوەیە، دەمامک و ماسکەکانی لەڕووی ڕاستەقینەی هەر یەکە لە ئێران، تورکیا، سعوودیە، ئەمەریکا و ئەوروپا ڕاماڵی. بۆیە پێم وایە هەنگاونان بەرەو ئەنجامدانی ڕیفراندۆم کارێکی ڕاست و باش بوو، بۆ ئەوەی لە ئاستی کوردی و هەرێمایەتی و نێودەوڵەتیدا، زۆرترین ڕاستی و تێوەگلانەکان ئاشکرا ببن، هەروەها بۆ ئەوەی کورد بزانێت، کە لە باری دیبلۆماسیدا چەندە لاوازە.\nشەشەم: ڕاستە کەرکووک یەکێک بوو لە قوربانییەکانی ڕیفراندۆم، بەڵام ڕاستییەکەی تریش ئەوەیە، کە هەر لەبنەڕەتدا کەرکووک بەشێک نەبوو لە نەخشەی کارگێڕیی ئێستای کوردستان، بەڵکوو لە چوارچێوەی ناوچە کێشەلەسەرەکان بوو. وەک چۆن ئەوەی لە کەرکووک ڕووی دا، جارێکی دیکە و لە مێژوودا سەلماندی، کە لە ئاستی کوردی و ناوخۆیی کورددا، کێ لەگەڵ سەربەخۆییدایە و کێش دژی سەربەخۆییە؟ چۆن ڕق و کینەی حزبی و کەسی، لە چرکەساتێک لە چرکەساتەکاندا، کە هەمیشە لە مێژووی هاوچەرخی کورددا دووبارە دەبێتەوە، خەون و ئامانج و بەرژەوەندییە نەتەوەییەکانی لەبار برد؟ پێم وایە ڕۆژێک لە ڕۆژان شتێکم بە مانایەک لەو مانایانە نووسی: دەکرێ بەبێ کەرکووکیش، کوردستان سەربەخۆ ببێت، مەرج نییە هاتنەوەی ئەم پارێزگایە بۆ ناو نەخشەی هەرێمی کوردستان، مەرجی یەکلاکەرەوە بێت بۆ سەربەخۆیی کوردستان، بەڵکوو دەکرێ سەربەخۆیی ڕابگەیەندرێت، دوای ئەوە ڕوو لە چارەسەکردنی کێشەی کەرکووک بکرێت.\nلە یاسا تێناگەم، بەڵام پێم وایە بۆ دادگاییکردنی حکوومەتی فیدڕاڵی لەسەر پابەندنەبوونی بە دەستوور و جێبەجێ نەکردنی ماددەی 140ی دەستوور، کە دەبوا ساڵی 2007 کۆتایی هاتبوا، دەتوانین پەنا بۆ دادگای دادی نێودەوڵەتی ببەین. هەروەها لەوانەیە بتوانین تایبەت بە بڕینی بودجەی هەرێمی کوردستان، لە ئاستی عێراقی و نێودەوڵەتیدا، سکاڵا لە حکوومەتی بەغدا بکەین، بەو پێیەی بەبێ هیچ بەڵگەیەکی یاسایی عێراقی، یان نێودەوڵەتی، ئەم کارەی کرد و ئەمەش پێشێلکردنێکی ئاشکرای یاسای عێراقی و نێودەوڵەتیی تایبەت بە مافەکانی هەرێمە خۆبەڕێوەبەر، یان فیدڕاڵییەکانە، چونکە بڕینی بودجە، وەک جۆرێک لە سزادانی بەکۆمەڵ و سەپاندنی گەمارۆ و برسیکردن بەسەر تەواوی کۆمەڵگایەکدا، لە خودی خۆیدا تاوانێکە کە بەغدا لە دژی کوردستان دەیکات. دەکرێ سەرکردایەتیی هەرێم لیژنەیەکی یاسایی تایبەت و پڕۆفیشناڵ، کە پارێزەری نێودەوڵەتی لەخۆی بگرێت، پێک بهێنێت، بۆ ئەوەی لەبەرامبەر دادگای دادی نێودەوڵەتیدا، سکاڵا لەسەر عێراق تۆمار بکەن. لەم چوارچێوەیەشدا، پێویستە بە ئاراستەی دروستکردنی لۆبییەک کار بکرێت، کە کێشەی کەرکووک بخاتە بەردەم نەتەوە یەکگرتووەکان و لەبەر ڕۆشنایی بەندی 12ی تایبەت بە چاودێریی نێودەوڵەتی، بۆ ماوەیەکی دیاریکراو و کاتێکی سنووردار، تا ئەوەی بە ئەنجامدانی ڕیفراندۆم بۆ دانیشتووانی هەرێم (پارێزگا) کۆتایی دێت، بەوەی دەیانەوێ لە چوارچێوەی حکوومەتی فیدڕاڵیدا بمێننەوە، یان بێنە سەر هەرێمی کوردستان، یاخود ببنە هەرێمێکی سەربەخۆ. بەو پێیەی لە ماددەی 75ی بەندی 12دا هاتووە: “نەتەوە یەکگرتووەکان سیستەمێکی چاودێریی نێودەوڵەتی بە سەرپەرشتیی خۆی دادەمەزرێنێ، ئەمەش بۆ بەڕێوەبردنی ئەو هەرێمانەی کە بەگوێرەی ڕێککەوتنە کەسییەکانی داهاتوو، ملکەچی ئەم سیستەمە دەبن و سەرپەرشتی دەکرێن و ئەم هەرێمانەش بە هەرێمەکانی چاودێری، یان ئەو هەرێمانەی چاودێری دەیانگرێتەوە، ناو دەبرین”. ئەمەو لەگەڵ ماددەی 76ی تایبەت بە ئامانجەکانی چاودێری، کە تیایدا هاتووە:\nا - پتەوکردنی ئاشتی و ئاسایشی نێودەوڵەتی.\nب - کارکردن لەپێناو بەرزکردنەوەی ئاستی خەڵکی هەرێمەکانی چاودێری لە بواری سیاسی، کۆمەڵایەتی، ئابووری و فێرکردن، لەگەڵ گەشەپێدانی پێشکەوتنەکەی بەرەو ئۆتۆنۆمی، یان سەربەخۆیی، ئەمەو بەگوێرەی ئەو بارودۆخە تایبەتەی کە لەگەڵ هەر هەرێم و گەلێک دەگونجێت و لەگەڵ ویست و ئارەزووی ئەو گەلانە دێتەوە، کە بەتەواوی ئیرادەیان و ڕێک وەک ئەوەی لە مەرجەکانی هەموو ڕێککەوتنەکانی چاودێریدا هاتووە.\nج - هاندان بۆ ڕێزگرتن لە مافەکانی مرۆڤ و ئازادییە بنەڕەتییەکان بۆ هەموو لایەک، ئەمەو بەبێ جیاوازی و هەڵاواردن بەهۆی ڕەگەز، یان زمان، یاخود ئایین. هەروەها بەبێ جیاکردنەوەی پیاو و ژن. هەروەها هاندان بۆ ئەوەی جۆریک لە درککردن لەنێوان گەلانی جیهاندا هەبێت، بەوەی کە بەیەکەوە گڕێ دراون.\nد - زامنکردنی یەکسانی لە مامەڵەکردن لەگەڵ کاروبارە کۆمەڵایەتی و ئابووری و بازرگانییەکان بۆ سەرجەم ئەندامانی (نەتەوە یەکگرتووەکان) و خەڵکەکانیان، هەروەها زامنکردنی یەکسانی لەناو خودی خەڵکەکە، لەوەی کە پەیوەندیی بە کاروباری دادگا هەیە، ئەمەو بەبێ سەرپێچیکردن لە ئەنجامدانی مەبەستە پێشینەییەکان، لەگەڵ ڕەچاوکردنی حوکمەکانی ماددەی. هاوکات ماددەی 80، جۆری ئەو هەرێمانە روون دەکاتەوە کە سیستەمی چاودێرییان بەسەردا دەچەسپێ:\nا - ئەو هەرێمانەی ئێستا ئینتیداب دەیانگرێتەوە.\nب - ئەو هەرێمانەی لە ئەنجامی جەنگی دووەمی جیهانی لە دەوڵەتە دوژمنەکان دادەبڕێندرێن.\nج - ئەو هەرێمانەی کە دەوڵەتانی بەرپرس لە بەڕێوەبردنیان، بەوپەڕی هەڵبژاردنی خۆیان دەیانخەنە ناو چاودێرییەوە.\nحەوتەم: هەندێک کەس وەک (سەرکەوتنی خۆیان و ئەجێندا و باوەڕەکانیان)، هەروەها وەک هەنگاوێکی ناڕاست لە شوێنکاتێکی ناڕاستدا، مامەڵەیان لەگەڵ شکستی ڕیفراندۆم لە بەدیهێنانی ئامانجەکانی کرد. پێم وایە ئەم ڕایە پشت بە تێگەیشتن و درککردنی پێدراوی مێژوویی لە دروستبوونی دەوڵەتان لە ماوەی ئاڵۆزی و جەنگەکاندا، ناوخۆیی، یان هەرێمایەتی، یاخود نێودەوڵەتی، نابەستێت. لەوانەیشە ئەوانە نەزانن، یان خۆیان لەوە نەبان بکەن، کە تا ئێستاش ئەو هەڵوێستە کوردییەی لەسەر ئەنجامدانی ڕیفراندۆم سوور و پێداگر بوو، پشت بە زەمینەیەکی پتەوی یاسایی و ئەخلاقی و سیاسی دەبەستێت، ئەمەو سەرەڕای بوونی ئیرادەی گەلێریی کوردی. کەچی بەرژەوەندییە هەرێمایەتی و نێودەوڵەتییەکان، لە ڕابردوودا و تا ئێستاشی لەگەڵدا بێت ئاستەنگ دەخەنە بەردەم هەوڵەکان و مافی سەربەخۆیی کورد، بەڵام ئەم بەرژەوەندی و ئاستەنگانە تا هەتایە هەروا نامێننەوە، بەوەی هەوڵی کورد بەرەو مافی سروشتی و ڕەوای خۆیان لە سەربەخۆیی و بڕیاردان لە چارەنووسی خۆی، پەک بخەن. پاشان ئەوە هەر تەنیا کورد و ڕیفراندۆمەکەی نین، کە ئامانجەکەی دیاریکردنی چارەنووس بوو، ڕووبەڕووی فشار و ترساندن بووبێتەوە، بەڵکوو هەمان حاڵەت لەگەڵ هەرێمی کەتەلۆنیا لە ئیسپانیا دووبارە بووەوە. کەتەلۆنییەکانیش لە هەوڵیاندا بۆ سەربەخۆیی، سەرنەکەوتن، کەچی ئەمە هەرگیز بەو مانایە نایەت، کە وازیان لە مافەکانیان هێناوە.\nڕاستە لە ئەنجامی ئەوەی کە لە پێش و دوای ڕیفراندۆم ڕووی دا، کورد بەگشتی و لە کوردستانی عێراق بەتایبەتی، هەروەها بەڕێز مەسعود بارزانی، تاڵی و تفتیی نائومێدییەکەیان چەشت، بەڵام بارزانی وەک ئەزموونەکانی پێشووی نەکرد، کە داوا لە پێشمەرگە بکات چەک دابنێن. بەپێچەوانەوە، بە خۆڕاگری مایەوە. تەنیا شتێک کە ڕەنگە لەسەر کاک مەسعود بە ڕەخنە بگیرێت، ئەوە بوو کە روونی نەکردەوە پرۆسەکە لە کوێدا هەڵە بوو.\nهەرگیز ئەم قسەیە بەو مانایە نایەت کە (ئەنجامدانی ڕیفراندۆم هەڵە بوو). نەخێر، بەڵکوو مەبەستمان ئەوەیە، کە پێویستە سەرۆک خاڵەکانی هەڵە و کەموکوڕییەکان لە هەنگاونان بەرەو پرۆسەی ڕیفراندۆمدا روون بکاتەوە، چونکە ئەوە هەڵەیەکی مێژوویی و گەورەیە کە هەنگاونان بەرەو بەدیهێنانی ئەو مافەی کە پەیماننامە و میساقە نێودەوڵەتییەکان دانیان پێدا ناوە، بە هەڵە بزانین. نەخێر، هەرگیز، بەڵکوو ئەوەی لە مافی خۆی بێدەنگ دەبێت، ئەو هەڵەیە، نەک ئەوەی داوای مافەکەی دەکات و هەوڵی بەدیهێنانی دەدات.\nهەرچۆنێک بێت، ڕۆژی 25 ئەیلوول، بەوەی هەیەتی و لەسەریەتی، بووە ڕابردوو، پێویست بە پیرۆز و نەمری کردن و زێدەڕۆیی لە ستایش و پیاداهەڵدان ناکات، وەک چۆن پێویست بە لۆمە و سەرکۆنەکردن، بەرنەفرەت خستن و خەنجەرلێدان و جەڵدکردنی خود ناکات. لە باشترین حاڵەتدا، دەکرێ ڕۆژی 25 ئەیلوولی 2017 تەنیا وەک (پڕۆڤە)، یا هەوڵێک، یان وێستگەیەک، یاخود نیشانەیەکی گرنگی سەر ڕێگای کورد بەرەو سەربەخۆیی دابندرێت. ئەو ڕێگایەی کە بۆ هەمیشە پڕە لە سورپرایزەکانی نوشوستی و شکست و خیانەتکاری و…..، هاوکات ئەو ڕێگایەشە، کە ڕۆژگار درێژ بێت، یان کورت، کۆتاییەکەی هەر سەربەخۆیی و ئازادی و ژیانێکی ئازاد و شکۆمەندانەیە.


مەسرور بارزانی: چارەسەرکردنی کێشەکانی نێوان هەولێر و بەغدا تەنها دەستوورە\nتەرمێك لە زێی گەورە لە سنووری شارۆچكەی مێرگەسۆر دۆزرایەوە\nل زاخۆ ئاواره‌كێ ئێزدى دناڤ ئاڤێدا خه‌ندقى\nدەربەندیخان.. بەهۆی خراپی ڕێگایەکەوە لە چوار ڕۆژ نزیکەی ٤٠٠ ئۆتۆمبێل پەکیان کەوتووە\nلێدوان عەبدولرەحمان 19/06/2019 - 15:18 بڵاوکراوەتەوە لە كوردستان\nمەسرور بارزانی، پێشوازی لە سەرۆکی هاوپەیمانی نیشتمانی عێراق و شاندێکی یاوەری کرد.\nئەمڕۆ چوارشەممە 19/6/2019، مەسرور بارزانی، راوێژکاری ئەنجوومەنی ئاسایش و راسپێردراو بۆ پێکهێنانی کابینەی نۆیەمی حکوومەتی هەرێمی کوردستان پێشوازی لە دکتۆر ئەیاد عەلاوی، سەرۆکی هاوپەیمانی نیشتمانی و شاندێکی یاوەری کرد.\nلەدیدارێکدا پرۆسەی سیاسی عێراق و پێشهات و گرژییەکانی دەڤەرەکە تاوتوێ کرا و تیشک خرایە سەر پەیوەندییەکانی نێوان هەولێر و بەغدا.\nلەو دیدارەدا مەسرور بارزانی ئاماژەی بە هەنگاوەکانی پێکهێنانی کابینەی نوێی حکوومەتی هەرێمی کوردستان کرد و جەختی لە چارەسەرکردنی پرس و کێشە هەڵواسراوەکانی نێوان هەولێر و بەغدا بەپێی دەستوور و گفتوگۆی راشکاوانە کردەوە.\nلەلای خۆیەوە سەرۆکی هاوپەیمانی نیشتمانی جارێکی دی پیرۆزبایی لە مەسرور بارزانی کرد، وێڕای هیوا خواستنی سەرکەوتن بۆ مەسرور بارزانی لە ئەرکی نوێیدا، راشیگەیاند، ئومێدەوارم لەماوەی داهاتوودا پەیوەندییەکانی نێوان حکوومەتی عێراق و هەرێمی کوردستان بەرەوپێشەوە بڕۆن.\nهەردوولا کۆکبوون لەسەر پەلەکردن لە دەستپێکردنی گفتوگۆکان بەمەبەستی دۆزینەوەی چارەسەری بنەڕەتی بۆ کۆی کێشەکان و بنیاتنانی عێراقێک، کە گشت پێکهاتەکانی هەست بە ماف و ئەرکی خۆیان بکەن.\nکەشناسی کوردستان بەرزترین پلەی گەرمیی تۆمارکراو بڵاو دەکاتەوە\nهەفتەنامەی باس #441\nچیرۆکی پێغەمبەران یان چیرۆکە نەمرەک…


Diplomatic Magazine | گۆڤاری " فۆرن پۆلەسی" ئەمه‌ریکی: ڕووسیا كۆنترۆڵى نه‌وت‌و گازى عێراق‌و كوردستانى كردووه\nبوونی ڕووسیا له عێراق، دوو هێندە زیادی کردووە\nوەرگێڕانى: محەمەد ڕەحمان\nگۆڤاری " فۆرن پۆلەسی" ئەمه‌ریکی ڕاپۆرتێکی هەردوو ڕۆژنامەنووس " ڤیرا مۆرۆنۆڤا و محەمەد حسێنی" بڵاوکردۆتەوە کە باس لە زیادبوونی هەژموونی ڕووسیا لەعێراقدا دەکات، سەرەڕای ئەو خۆپیشاندانە بەردەوامانەی کە بووەتە ھۆی دڵەڕاوکێی وەبەرهێنەرانی بیانی.\nڕۆژنامەنووسەکان راپۆرتەکەیان لەژێر ناونیشانی " داهاتووی نەوتی عێراقی - ڕووسی" نووسیوە، ئاماژە بەوە دەکەن خۆپیشاندانەکانی عێراق بووەتە ھۆی ئەوەی کە ژمارەیەک دیپلۆماتکاری بیانی بەهۆکاری ئەمنی ئەو وڵاتە جێبهێڵن، بەڵام بوونی ڕووسیا دوو هێندە زیادی کردووە.\nگۆڤارەکە لەو ڕاپۆرتەدا کە ڕۆژنامەی "عربی21" کاری وەرگێڕانی بۆ کردووە، ئاماژە بەوە دەکات کە بەدەر لەوەی باڵیۆزخانەی ڕووسیا لەم هەفتانەی دوایی ماوەی خۆپیشاندەران کراوە بووە، بەڵکو سێرگی لاڤرۆڤی وەزیری دەرەوەی ئەو وڵاتەش لەماوەی مانگی ڕابردوودا سەردانی بەغدا و پاشان هەولێری کردووە.\nئاماژە بەوەش کراوە سەردانەکە سەردانێکی دیپلۆماسی ئاسایی نەبووە بەمەبەستی واژۆ کردنی ڕێککەوتنی فەرمی، یاخود گەنگەشەی پرسە سیاسیەکانی پەیوەست بە سووریا یانیش تیرۆر، چونکە بەشێکی کەمی شاندەکە لە دیپلۆماتکار پێکهاتبوو و زۆرینەی لە بازرگانان و کۆمپانیاکان پێکهاتبوو.\nیەكێک لە ڕێککەوتنەکان بریتیە لە وەبەرهێنان بەبڕی ٢.٥ ملیار دۆلار لەلایەن کۆمپانیای "گازپرۆم نەفت" و لقەکانی لە ناوەڕاستی عێراق و هەرێمی کوردستان، کاتێک کۆمپانیاکە سێ ملیۆن بەرمیل نەوتی لە کێڵگەکانی "سەرگەڵو و گەرمیان" بەرهەمهێناوە و لە مانگی ئەیلوول و تشرینی یەکەمی ڕابردووشدا دەستی بە چەند پڕۆژەیەکی گەڕان بەدوای کێڵگەی نەوت کردووە لە پارێزگای هەڵەبجە و شاکال.\nگۆڤارەکە ئەوەی خستۆتەڕوو زۆربەی ئەندامانی شاندەکە پیاوانی بازرگان بوون، لەنێویاندا نوێنەرانی کۆمپانیا ڕووسیەکانی نەوت و گازی وەکو کۆمپانیای گازپرۆم نەفت (Gazprom Neft) و رۆزنەفت (Rosneft) و سۆیوزنەفتگاز (Soyuzneftegaz) و\nلە کۆبوونەوەکانیشدا تەنیا باسی پەیوەندییە بازرگانیە دووقۆڵییەکان کراوە.\nگۆڤارەکە لەسەر زاری سەرچاوەیەکی نزیک لە عادل عەبدولمەهدی سەرۆک وەزیرانی عێراق، کە نەویستووە ناوی ئاشکرا بکات نووسیویەتی " وەفدە ڕووسیەکان ویستوویانە دڵنیا بینەوە لەوەی کە کارەکانی پەیوەست بە پڕۆژەکانی کۆمپانیاکانی بواری وزەی ڕووسیا بەرێكوپێکی بەرێوە دەچێت". سەرچاوەیەکی تری پەیوەندیدار لە حکومەتی هەرێمی کوردستان هەمان زانیاری پشتڕاست کردەوە.\nگۆڤارەکە نوسیویەتی: " دوای وەبەرھێنان بەبڕی دەیان ملیار دۆلار لە کەرتەکانی وزەی عێراق لەماوەی نۆ ساڵی ڕابردوودا، جێی سەرسوڕمان نییە کاری لەپێشینەی ڕووسیا لە شارەکان بەتایبەت لەسەر مەترسیە بازرگانیەکان چڕ ببێتەوە".\nئەوەشی خستنەڕوو:" کۆمپانیا ڕووسیەکان بەشێوەیەکی بەرچاو بوونیان ھەیە لەنێو ئەو کۆمپانیا نەوتیانەی لە عێراق وەبەرھێنان دەکەن. وە بە تێڕوانین لە گرێبەستە نەوتییەکان کە بۆ ماوەیەکی درێژخایەنن، پشکی کۆمپانیاکان بە تێپەڕبوونی کات زیاد دەکات".\nگۆڤاری فۆرن پۆلەسی بوونی ڕووسیاشی لە کەرتەکانی وزەی عێراق بۆ ساڵی ٢٠٠٩ گەڕاندەوە، کاتێک کۆمپانیای لوکئۆیلی (Lukoil) ڕووسی لە عێراقی دوای جەنگ سەرکەوتوو بوو لە بەدەستهێنانی یەکەمین گرێبەستە نەوتیەکان، ئەویش پڕۆژەی پەرەپێدانی ڕۆژئاوای شاری "قەڕنە-٢" بوو لە پارێزگای بەسڕە، کە وا بڕیارە بۆ ماوەی ٢٥ ساڵ بەردەوام بێت بە ئامانجی گەیشتن بە بەرهەمهێنانی ٨٠٠ هەزار بەرمیل لە ڕۆژێکدا تا کۆتایی ساڵی ٢٠٢٤.\nئەوەشی ڕوونکردۆتەوە ئەو کێڵگە نەوتییە لەئێستادا بەتێکڕا نزیکەی ٤٠٠ هەزار بەرمیل لە ڕۆژێکدا بەرهەم دێنێت، بەڵام ٩% لە کۆی بەرهەمی نەوتی خاو و ١٢% لە نەوتی بەرهەمی هەناردەکراوی عێراق پێکدێنێت.\nڕێککەوتنەکانی دیکەش لە ساڵی ٢٠١١ بەولاوە، بریتیە لە وەبەرهێنان بەبڕی ٢.٥ ملیار دۆلار لەلایەن کۆمپانیای "گازپرۆم نەفت" و لقەکانی لە ناوەڕاستی عێراق و هەرێمی کوردستان، کاتێک کۆمپانیاکە سێ ملیۆن بەرمیل نەوتی لە کێڵگەکانی "سەرگەڵو و گەرمیان" بەرهەمهێناوە و لە مانگی ئەیلوول و تشرینی یەکەمی ڕابردووشدا دەستی بە چەند پڕۆژەیەکی گەڕان بەدوای کێڵگەی نەوت کردووە لە پارێزگای هەڵەبجە و شاکال.\nپرۆژەیەکی وەبەرهێنانی دیکەش بردنەوەی کۆمپانیای "سترۆیتەرگاز" بوو بە ڕێککەوتنێک بۆ گەڕان بەدوای نەوت و گاز لە پارێزگای ئەنبار کە ناوەکەی ٣٤ ساڵە، بەپێی هەواڵی گۆڤارەکەش، بەپێی سەرچاوەیەک لە نووسینگەی سەرۆک وەزیرانی عێراق "سێرگی لاڤرۆڤ لەماوەی سەردانەکەیدا سوپاسێکی تایبەتی عێراقی کردووە".\nلەسەر زاری یەکێک لە سەرکردەکانی حکومەتی هەرێمی کوردستانیش نووسیویەتی "لە سەرەتاکانی ساڵی ٢٠١٢، ڕووسیا وەک وەبەرهێنێکی نێودەوڵەتی هاتە نێو کوردستانی عێراقەوە. ئەوکات هیچ پێویستیەک بە بوونی ڕووسیا نەبوو، چونکە ئەمریکیەکان بوونیان ھەبوو و پشتیوانێکی بەهێزی ناوچەکە بوون، بەڵام دواتر، کاتێک کوردەکان لە ئەمریکا نائومێد بوون، ڕووسیا بەهێزتر و دۆستانەتر دەرکەوت".\nگۆڤارەکە دەڵێت: کاری لەپێشینەی ڕووسیا لە عێراق تەنیا لەسەر کێڵگە نەوتیەکان چڕ نابێتەوە، هەرچەندە کۆمپانیای " رۆزنەفت" خاوەنی ٦٠%ی هێڵی بۆڕیە نەوتیەکانی کوردستانە و هێڵێکی هەناردەکردنی کارا و سەرەکیە لە عێراق. بگرە لەساڵی ٢٠١٨، کۆمپانیای "رۆزنەفت" واژۆکردنی ڕێککەوتنێکی لەگەڵ وەزارەتی سامانە سرووشتیەکانی هەرێمی کوردستان ڕاگەیاند بە مەبەستی پەرەپێدانی ژێرخانی نەوت و گازی هەرێم، لەنێویشیدا کردنەوەی هێڵێکی بۆڕی گازی نوێ کە مەزەندە دەکرێت توانای هەناردەکردنی بکاتە ٣٠ ملیار مەتری چوارگۆشە لە ساڵێکدا، کە ئەو بڕەش یەکسانە بە ٦%ی تێکڕای خواست لەسەر گاز لە کیشوەری ئەوڕوپا.\nسیاسەتمەدارێکی عێراقی، کە بەمەرجی ئاشکرا نەکردنی ناوی قسەی بۆ فۆرن پۆلەسی کردووە، وتوویەتی:" بەپێی ئەو ڕێککەوتنە، ڕووسیا هێزێکی سیاسی زۆری لە عێراق بەدەستهێناوە، چونکە نەوت نزیکەی ٩٦%ی سەرجەم هەناردەی عێراق پێکدێنێت، بەڵام نەوت هیچ بەهایەکی بۆ وڵاتان نییە بەبێ بوونی هێڵی بۆڕی بۆ ناردنی. بۆیە لەئێستادا ڕووسیا بەشێوەیەکی بەرچاو باڵادەستە بەسەر ئەو هەناردنەدا".\nفۆرن پۆلەسی باسی لە سەردەمی دوای کەوتنی ڕژێمی بەعس بەسەرکردایەتی سەدام حوسێن کردووە لە ساڵی ٢٠٠٣، دەڵێت: "ڕووسیا هیچ بوونێکی لە کەرتی نەوت و گازی عێراق نەبووە".\nبەڵام ئەوە گۆڕانکاری بەسەردا ھات لەگەڵ زیادبوونی ناکۆکی تایەفی لە عێراق لە ساڵی ٢٠٠٩، کاتێک ژمارەیەک لە کۆمپانیا نەوتیە روژئاواییەکان (وەکو ئێسکۆن مۆبیل و شیفرۆن) بەشێوەیەکی ڕێژەیی یاخود تەواوەتی ناوچەکەیان جێهێشتن و کۆمپانیا سەرکێشە ڕووسیەکان شوێنیان گرتنەوە.\nگۆڤارەکە وتووشیەتی:" بەر لە ماوەیەکی زۆر لەم قەیرانە سیاسی و ئەمنیەی دواییدا، پێشوازی لە هاتنەوە ناوەوەی رووسیا بۆ عێراق کرا". لەسەر زاری یەکێک لە سەرکردەکانی حکومەتی هەرێمی کوردستانیش نووسیویەتی "لە سەرەتاکانی ساڵی ٢٠١٢، ڕووسیا وەک وەبەرهێنێکی نێودەوڵەتی هاتە نێو کوردستانی عێراقەوە. ئەوکات هیچ پێویستیەک بە بوونی ڕووسیا نەبوو، چونکە ئەمریکیەکان بوونیان ھەبوو و پشتیوانێکی بەهێزی ناوچەکە بوون، بەڵام دواتر، کاتێک کوردەکان لە ئەمریکا نائومێد بوون، ڕووسیا بەهێزتر و دۆستانەتر دەرکەوت".\nفۆرن پۆلەسی ئاماژەی بەوەش داوە سزاکانی ئەمریکا مایەی نیگەرانی ڕووسیا یاخود عێراق نین، بەتایبەتی کە هەندێ لەو کۆمپانیایانەی هەڵدەستن بە پەرەپێدانی کەرتی نەوتی عێراق، وەک گازپرۆم و رۆزنەفت، لەنێو لیستی سزاکانی ئەمریکادان بەهۆی پەیوەندیدار بوونیان بە پێوە لکاندنی دوورگەی کریمیا و تێوەگلانی ڕووسیا لە ناکۆکی لە ڕۆژھەڵاتی ئۆکرانیا. لەسەر زاری یەکێک لە بەرپرسە عێراقییەکانیشەوە نوسیویەتی: "عێراق کار لەگەڵ ئەو کۆمپانیا ڕووسیانە دەکات کە لەلایەن وەزارەتی خەزێنەی ئەمریکاوە سزا دراون، وە تا ئێستا ئەو ڕێککەوتنانە نەبوونەتە هۆی هیچ کاردانەوەیەکی بەهێز لەلایەن ئیدارەی ئەمریکاوە. بەوپێیە ئێمە وەک کێشە لەو پرسە ناڕوانین".\nگۆڤاری فۆرن پۆلەسی لەکۆتایی راپۆرتەکەدا نووسیوویەتی" هەژموونی ڕووسیا بەسەر نەوتی عێراق و سووریا تەنیا زەبرێکی ئابووری درێژخایەن نییە لە ئەمریکا، بەڵکو زەبرێکی سیاسیشە، چونکە دراوی سەرەکی ئەم دوو وڵاتەیە، بۆیە ئەو لایەنەی کۆنتڕۆڵی نەوت بکات، ڕۆڵی سەرەکی دەبێت لە جوگرافیای سیاسی ناوچەکە".